open-index/open-wikipedia-markdown huggingface dataset:
ଉଚ୍ଚୈଃଶ୍ରବା

**ଉଚ୍ଚୈଃଶ୍ରବା ** ଏକ ହିନ୍ଦୁ ପୁରାଣ ଶ୍ରୀଗବତଗୀତାରେ ଗୀତା ବର୍ଣ୍ଣିତ ଅଶ୍ୱ ଚରିତ୍ର  ଏବଂ ଏହି କାହାଣୀରେ ବର୍ଣ୍ଣିତ ସମୁଦ୍ର ମନ୍ଥନରୁ ଜାତ ଚଉଦ ରତ୍ନ ମଧ୍ୟରୁ ଗୋଟିଏ । ପୌରାଣିକ ପ୍ରଥା ଅନୁସାରେ ସେ ଇନ୍ଦ୍ରଙ୍କୁ ପ୍ରାପ୍ତ  

ଗୀତାରେ କୃଷ୍ଣ ଶ୍ରେଷ୍ଠତମ ବସ୍ତଶ୍ୱରେ ଉଚ୍ଚୈଃଶ୍ରବା ବୋଲି କହିଥିଲେ । *କୁମାରସମ୍ଭବମ୍*ରେ କାଳୀଦାସ, ଏହାକୁ ଇନ୍ଦ୍ରଙ୍କଠାରୁ ତାଡ଼କାସୁରଦ୍ୱାରା ଛଡ଼ାଇ ଯାଇଥିବାର ବର୍ଣ୍ଣନା କରିଛନ୍ତି ।

## ଏହାକୁ ମଧ୍ୟ ଦେଖନ୍ତୁ
* ସମୁଦ୍ର ମନ୍ଥନ

* କାଳକୂଟ (ହଳାହଳ)
* ଐରାବତ
* କାମଧେନୂ
* ଉଚ୍ଚେଃ ଶ୍ରବା
* କୌସ୍ତୁଭମାଣି
* କଳ୍ପବୃକ୍ଷ
* ରମ୍ଭା ନାମକ ଅପ୍ସରୀ
* ଲକ୍ଷ୍ମୀ
* ବାରୁଣୀ , ମଦୀରା
* ଚନ୍ଦ୍ରମା
* ପାରିଜାତ
* ଶଙ୍ଖ
* ଧନ୍ୱନ୍ତରୀ
* ଅମୃତ

## ଆଧାର
ଶ୍ରେଣୀ:ଶ୍ରୀମଦ ଭଗବଦଗୀତା
ରିମୁଳି

ରିମୁଳି, କେନ୍ଦୁଝର ଜିଲ୍ଲାର ଚମ୍ପୁଆ ତହସିଲ ଅନ୍ତର୍ଗତ ଏକ ଛୋଟ ଗ୍ରାମ ।  
## ଅବସ୍ଥିତି 
ଏହା ଜିଲ୍ଲା ସଦର ମହକୁମା କେନ୍ଦୁଝରଠାରୁ ୩୯ କି.ମି.ଉତ୍ତରକୁ ଏବଂ ଚମ୍ପୁଆଠାରୁ ୧୫ କି.ମି. ଦୂରରେ ଅବସ୍ଥ୍ଜିତ । ଏହାର ନିକଟବର୍ତ୍ତୀ ଅନ୍ୟାନ୍ୟ ଗ୍ରାମ ସବୁ ହେଲା ଅର୍ସଲା, ଚଉଠିଆ, ଜୋଡା ଇତ୍ୟାଦି ।
## ପରିସଂଖ୍ୟାନ 
୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୪୫୫୮। ତନ୍ମଧ୍ୟରୁ ପୁରୁଷ ସଂଖ୍ୟା ୨୨୭୮ ଏବଂ ମହିଳା ସଂଖ୍ୟା ୨୨୮୦ ।
## ଅଧିକ ତଥ୍ୟ 
## ଆଧାର 
ଶ୍ରେଣୀ:କେନ୍ଦୁଝର ଜିଲ୍ଲା
ପ୍ରୋଥ୍ରୋମ୍ବିନ କମ୍ପ୍ଲେକ୍ସ କନସେଣ୍ଟ୍ରେଟ

**ପ୍ରୋଥ୍ରୋମ୍ବିନ କମ୍ପ୍ଲେକ୍ସ କନସେଣ୍ଟ୍ରେଟ** (ଇଂରାଜୀ ଭାଷାରେ **Prothrombin complex concentrate** ବା **PCC**, ଅନ୍ୟ ନାମ **ଫ୍ୟାକ୍ଟର ୯ କମ୍ପ୍ଲେକ୍ସ**/**factor IX complex**) ଏକ ଔଷଧ ଯାହା ଫ୍ୟାକ୍ଟର ୨ (II), ୯ (II) ଓ ୧୦ ଭଳି (X) ରକ୍ତ ଜମାଟକାରୀ ଫ୍ୟାକ୍ଟରମାନଙ୍କୁ 
(blood clotting factor) ନେଇ ପ୍ରସ୍ତୁତ କରାଯାଇଛି । ବିଶୁଦ୍ଧ ଫ୍ୟାକ୍ଟର ୯ ନ ମିଳିଲେ ଏହା ହେମୋଫିଲିଆ ବି (hemophilia B) ରୋଗର ଚିକିତ୍ସା ବା ପ୍ରତିଷେଧ ଭାବରେ ଦିଆଯାଏ । ଶିରାଭ୍ୟନ୍ତର ଇନଫ୍ୟୁଜନ (slow injection into a vein) ଆକାରରେ ଏହା ଦିଆଯାଏ ।

ଏହା ସାଧାରଣ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ମୁଣ୍ଡବଥା, ବାନ୍ତି ଓ ନିଦ୍ରାଚ୍ଛନ୍ନ ଲାଗେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ମାନବ ପ୍ଲାଜ୍ମାରୁ (human plasma) ତିଆରି ହୁଏ । ରିକମ୍ବିନାଣ୍ଟ ପଦ୍ଧତିରେ (recombinant methods) ତିଆରି ସଂସ୍କରଣରେ କେବଳ ଫ୍ୟାକ୍ଟର ୯ ଥାଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ପ୍ରାୟ ୯୦୦ ଆମେରିକୀୟ ଡଲାର । ଏହି ଔଷଧ ବିଭିନ୍ନ ପଦ୍ଧତିରେ ତିଆରି ହେଉଛି ।

## ଆଧାର 
ଶ୍ରେଣୀ:ଔଷଧ
ଶୈଳବାଳା ମହିଳା ମହାବିଦ୍ୟାଳୟ

**ଶୈଳବାଳା ମହିଳା ମହାବିଦ୍ୟାଳୟ** (ବର୍ତ୍ତମାନ "ଶୈଳବାଳା ମହିଳା"ସ୍ୱୟଂଶାସିତ  ମହାବିଦ୍ୟାଳୟ) କଟକର ମଧୁସୂଦନ ମାର୍ଗରେ ଅବସ୍ଥିତ । ଏହା ଓଡ଼ିଶା ସରକାରଙ୍କ ପରିଚାଳିତ ଏକ ଯୁକ୍ତ ଦୁଇ, ସ୍ନାତ ତଥା ସ୍ନାତକୋତ୍ତର ପାଠ୍ୟକ୍ରମ ଥିବା ଏକ ସାରକାରୀ ମହାବିଦ୍ୟାଳୟ । ଏହା ଓଡ଼ିଶାର ପ୍ରଥମ ସ୍ନାତକ (ଡିଗ୍ରୀ)ମହିଳା ମହାବିଦ୍ୟାଳୟ । 
## ଇତିହାସ 
ବିଶିଷ୍ଟ ସମାଜସେବୀ ତଥା ମଧୁବାବୁଙ୍କ ପାଳିତା କନ୍ୟା ଶୈଳବାଳା ଦାସଙ୍କ ନାମରେ ନାମିତ ଏହି ବିଦ୍ୟାଳୟ ୧୯୪୬ ମସିହାରେ ପ୍ରତିଷ୍ଟିତ । ୧୯୧୩ରେ ଶୈଳବାଳାଙ୍କ ଉଦ୍ୟମରେ ରେଭେନ୍ସା ବାଳିକା ବିଦ୍ୟାଳୟ ପରିସରରେ ଆନ୍ତର୍ମାଧ୍ୟମିକ ଶ୍ରେଣୀର ପାଠପଢ଼ା ଆରମ୍ଭ ହୋଇଥିଲା । ଏଇଠୁ ହିଁ ରାଜ୍ୟର ପ୍ରଥମ ମହିଳା କଲେଜ ଶୈଳବାଳା ମହିଳା ମହାବିଦ୍ୟାଳୟର ଭିତ୍ତିଭୂମି ପଡ଼ିଥିଲା । ଶୈଳବାଳା କଲେଜ ପାଇଁ ନିଜ ବାସଗୃହକୁ ଦାନ କର୍ଦେଇଥିଲେ । ୧୯୪୬ରେ ଏହି ଇଣ୍ଟରମେଡିଏଟ ମହିଳା କଲେଜ ପ୍ରଥମ ଶ୍ରେଣୀ ମାନ୍ୟତା ଲାଭ କରିଥିଲା । ୧୯୫୨ ମସିହା ଅପ୍ରେଲ ୨୮ରେ ଶୈଳବାଳା ମହିଳା କଲେଜର ନୂତନ ଗୃହ ଉଦ୍‌ଘାଟିତ ହେଲା । ମଧୁବାବୁଙ୍କ ସ୍ମୃତିରେ ଏହାର ନାମ "ମଧୁସୂଦନ ମହିଳା ମହାବିଦ୍ୟାଳୟ" ରଖିବାକୁ ଶୈଳବାଳା ପ୍ରସ୍ତାବ ଦେଇଥିଲେ। ମାତ୍ର ତତ୍କାଳୀନ ମୁଖ୍ୟମନ୍ତ୍ରୀ ନବକୃଷ୍ଣ ଚୌଧୁରୀ ନାରୀ ଶିକ୍ଷାରେ ଶୈଳବାଳାଙ୍କ ବିଶେଷ ଅବଦାନ ପାଇଁ ଏହାର ନାମ " ଶୈଳବାଳା ମହିଳା ମହାବିଦ୍ୟାଳୟ" ରଖିଥିଲେ ।
## ପାଠ୍ୟକ୍ରମ 
ମହାବିଦ୍ୟାଳୟରେ ଯୁକ୍ତ ଦୁଇ(+୨), ଯୁକ୍ତ ତିନି(+୩) ସହିତ ସ୍ଣାତକୋତ୍ତର ପାଠ୍ୟକ୍ରମର ସୁବିଧା ରହିଛି । ଯୁକ୍ତ ଦୁଇ ସ୍ତରରେ କଳା, ବିଜ୍ଞାନ ତଥା ବ୍ୟବସାୟିକ (vocational); ଯୁକ୍ତ ତିନି ସ୍ତରରେ କଳା ଓ ବିଜ୍ଞାନ ଏବଂ ସ୍ନାତକୋତ୍ତର ସ୍ତରରେ ଇତିହାସ, ଗୃହ ବିଜ୍ଞାନ ଓ ସଂସ୍କୃତ ପାଠ୍ୟକ୍ରମର ବ୍ୟବସ୍ଥା ରହିଛି । 
::ଏତଦ୍‌ବ୍ୟତୀତ ମହାବିଦ୍ୟାଳୟରେ ଦୁଇଟି ସ୍ୱ-ବିତ୍ତପୋଷଣ (self-financing) ପାଠ୍ୟକ୍ରମ ଯଥା; ସୂଚନା ପ୍ରଦ୍ୟୋଦିକୀ(Information Technology) ଏବଂ କମ୍ପ୍ୟୁଟର ବିଜ୍ଞାନ ପାଠ୍ୟକ୍ରମର ବ୍ୟବସ୍ଥା ରହିଛି ।

## ବିଶିଷ୍ଟ ଛାତ୍ର 
* ଜୟନ୍ତୀ ପଟ୍ଟନାୟକ
* ପ୍ରଫେସର ପ୍ରଭାତ ନଳିନୀ ଦାସ
* ବର୍ଷା ପ୍ରିୟଦର୍ଶିନୀ
## ଆଧାର
## ବାହାର ଲିଙ୍କ 
* ମହାବିଦ୍ୟାଳୟର ମୁଖ୍ୟ ୱେବସାଇଟ

ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:କଟକରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
କଳ୍ପବୃକ୍ଷ

**କଳ୍ପବୃକ୍ଷ** ଦେବଲୋକର ଏକ ବୃକ୍ଷ ଅଟେ । ଏହାକୁ କଳ୍ପଦ୍ରୁପ, କଳ୍ପତରୁ, ସୁରତରୂ, ଦେବତରୂ ତଥା କଳ୍ପଲତା ଇତ୍ୟାଦି ନାମରେ ଜଣାଯାଏ । ପୁରାଣ ଅନୁସାରେ ସମୁଦ୍ର ମନ୍ଥନରୁ ପ୍ରାପ୍ତ 14ଟି ରତ୍ନମାନଙ୍କ ମଧ୍ୟରୁ କଳ୍ପବୃକ୍ଷ ଗୋଟିଏ ଅଟେ । ଏହା ଇନ୍ଦ୍ରଙ୍କୁ ଦିଆଯାଇଥିଲା ଏବଂ ଇନ୍ଦ୍ର ଏହାର ସ୍ଥାପନ ସୁରକାନନରେ କରିଥିଲେ । ହିନ୍ଦୁମାନଙ୍କର ବିଶ୍ୱାସ ଥାଏ କି, କଳ୍ପବୃକ୍ଷଙ୍କୁ ଯେଉଁ ଜିନିଷର ଯାଚଣା କରାଯାଇଥାଏ ସେହି ଜିନିଷ ମିଳିଯାଏ । ଏହାର ନାଶ ଅନ୍ତଃ ସମୟ ପର୍ଯ୍ୟନ୍ତ ହୋଇନଥାଏ । "ତୁବା" ନାମରେ ଏହିପରି ଏକ ବୃକ୍ଷର ବର୍ଣ୍ଣନା ଇସ୍ଲାମୀ ଧାର୍ମିକ ସାହିତ୍ୟରେ ମଧ୍ୟ ମିଳିଥାଏ ଯାହା ମୁସଲମାନ ମାନଙ୍କ ସ୍ୱର୍ଗର ଉପବନରେ ଉଦ୍ଭୂତ ହୋଇଥାଏ । 

ସିଦ୍ଧ, ନାଥ ଏବଂ ସନ୍ଥ କଳ୍ପଲତା କିମ୍ବା କଳ୍ପବଲ୍ଲରୀ ସଂଜ୍ଞା "ଉନ୍ମନୀ"କୁ ଦିଆଯାଇଥାଏ । କାରଣ ତାଙ୍କର ମତ ଅନୁସାରେ ସହଜ ଅବସ୍ଥା କିମ୍ବା କୈବଲ୍ୟ ପ୍ରାପ୍ତ ପାଇଁ ଉନ୍ମନୀ ହିଁ ଏକମାତ୍ର ସାଧନ ଅଟେ ଯାହା ନା କେବଳ ସମସ୍ତ କାମାନକୁ ପୁରଣ କରିଥାଏ , ଏହାଛଡା ସ୍ୱୟଂ ଅବିନଶ୍ୱର ମଧ୍ୟ ଅଟନ୍ତି ଏବଂ ଯାହାକୁ ମିଳିଯାଏ ତାହାକୁ ମଧ୍ୟ ଅବିନଶ୍ୱର ବନେଇ ଦେଇଥାଏ । 

## ଏହାକୁ ମଧ୍ୟ ଦେଖନ୍ତୁ
* ସମୁଦ୍ର ମନ୍ଥନ

* କାଳକୂଟ (ହଳାହଳ)
* ଐରାବତ
* କାମଧେନୂ
* ଉଚ୍ଚେଃ ଶ୍ରବା
* କୌସ୍ତୁଭମାଣି
* କଳ୍ପବୃକ୍ଷ
* ରମ୍ଭା ନାମକ ଅପ୍ସରୀ
* ଲକ୍ଷ୍ମୀ
* ବାରୁଣୀ , ମଦୀରା
* ଚନ୍ଦ୍ରମା
* ପାରିଜାତ
* ଶଙ୍ଖ
* ଧନ୍ୱନ୍ତରୀ
* ଅମୃତ

## ଆଧାର
ଶ୍ରେଣୀ:କଳ୍ପବୃକ୍ଷ
ସେରାଙ୍ଗ

**ସେରାଙ୍ଗ **  ଓଡ଼ିଶାର  ଗଜପତି ଜିଲ୍ଲାର ଗୁମ୍ମା ତହସିଲ ଏକ ସହର । 
## ଭୂଗୋଳ
ଏହା ଜିଲ୍ଲା ମୁଖ୍ୟାଳୟ ପାରଳାଖେମୁଣ୍ଡିଠାରୁ ମାତ୍ର ୩୩ କି.ମି. ଦୂରରେ ଅବସ୍ଥିତ ।
## ଜନସଂଖ୍ୟା ଓ ସାକ୍ଷରତା 
୨୦୧୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୪୧୫ ଅଟେ । ତନ୍ମଧ୍ୟରୁ ପୁରୁଷ ୧୨୪୮ ଏବଂ ମହିଳା ୧୧୬୭ ।  ସେଥି ମଧ୍ୟରୁ ୫୦.୫୯% ଜଣ ପରୁଷ ହୋଇଥିବା ବେଳେ ୪୯.୪୧% ଜଣ ନାରୀ ଅଟନ୍ତି । ସହରର ସାକ୍ଷରତା ହାର ୭୮.୪୯% ଅଟେ । ୨୯୦ ଜଣ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

## ଭାଷା 
ଓଡ଼ିଆ ସେରାଙ୍ଗର ସରକାରୀ ଭାଷା  ଅଟେ । ତେବେ ତେଲୁଗୁ ଏବଂ ହିନ୍ଦୀ ଭାଷା ମଧ୍ୟ ଏଠାରେ ବ୍ୟବହାର ଦୁଏ ।

## ଆଧାର 
ଶ୍ରେଣୀ:ଗଜପତି ଜିଲ୍ଲା
ଶ୍ରେଣୀ:ଗଜପତି ଜିଲ୍ଲାର ଗାଆଁ ଓ ସହର
ଜେକେପୁର

**ଜେକେପୁର** ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଛୋଟ ସହର । ଜେକେ ଗୃପ୍ ଅଫ୍ କମ୍ପାନୀଦ୍ୱାରା ପ୍ରତିଷ୍ଠିତ କାଗଜ କଳ ପାଇଁ ସହରଟି ବେଶ୍‌ ଜଣାଶୁଣା । ଜେକେ ଗୃପ ଅଫ୍‌ କମ୍ପାନୀଦ୍ୱାରା ଜେକେ କାଗଜ କଳ ସ୍ଥାପିତ ହୋଇଥିବା ଅଞ୍ଚଳ ଜେକେପୁର ନାମରେ ନାମିତ । ଜେକେପୁର ସହରଟି ସଂଲଗ୍ନ ଛୋଟ ସହର ଚାନ୍ଦିଲିର ଅନତିଦୂରରେ ଗଢ଼ି ଉଠିଛି । 

## ଭୂଗୋଳ
ଏହି ସହର ଜିଲ୍ଲା ସଦର ମହକୁମାଠାରୁ ୧୦ କି.ମି ଦୂରରେ ଏବଂ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୩୨୬ କି.ମି ଦୂରରେ ଅବସ୍ଥିତ । ଏହାର ନିକଟତମ ରେଳ ଷ୍ଟେସନ ହେଉଛି ରାୟଗଡ଼ା ଏବଂ ନିକଟତମ ବିମାନବନ୍ଦର ଭୁବନେଶ୍ୱର । ଓଡ଼ିଶା ରାଜ୍ୟ ରାଜପଥ ୪ ଓ ୫ ଏହି ସହର ଦେଇ ଯାଇଅଛି ।
## ଜନସଂଖ୍ୟା
୨୦୧୧ ଜନଗଣନା ଅନୁଯାୟୀ ଏଠାକାର ମୋଟ ଲୋକସଂଖ୍ୟା ହେଉଛି ୧୮,୫୫୨ । ତନ୍ମଧ୍ୟରୁ ପୁରୁଷ ସଂଖ୍ୟା ୯୪୬୭ ଏବଂ ମହିଳା ସଂଖ୍ୟା ୯୦୮୫ । ସାକ୍ଷରତା ହାର ୭୬.୪% ଯାହାକି ଓଡ଼ିଶାର ସାକ୍ଷରତା ହାରଠାରୁ ଅଧିକ ।
## ଶିକ୍ଷାନୁଷ୍ଠାନ 
ଏଠାରେ ଥିବା ଶିକ୍ଷନୁଷ୍ଠାନମାନଙ୍କ ମଧ୍ୟରୁ ଏକ ପ୍ରତିଷ୍ଠିତ ବିଦ୍ୟାଳୟ 
* ଲକ୍ଷ୍ମୀପତି ସିଂଘାଣିଆ ପବ୍ଳିକ ସ୍କୁଲ (LPS Public School)

## ଆଧାର
## ବାହାର ତଥ୍ୟ
* ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ହେମାବତୀ ଗମାଙ୍ଗ

**ହେମାବତୀ ଗମାଙ୍ଗ ** (ଜନ୍ମ ୩୧ ମାର୍ଚ୍ଚ ୧୯୬୧) ଜଣେ ଭାରତର ୧୩ ତମ ଲୋକ ସଭାର ସାଂସଦ । ସେ ଓଡ଼ିଶାର କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀର  ଭାରତୀୟ ଜାତୀୟ କଂଗ୍ରେସର ସଭ୍ୟ ।
ରାୟଗଡ଼ା ଜିଲ୍ଲାର ଖିଲାପଦର ଗ୍ରାମରେ ଜନ୍ମିତ ଶ୍ରୀମତୀ ଗମାଙ୍ଗ ରମାଦେବୀ ମହିଳା ମହାବିଦ୍ୟାଳୟରେ ତାଙ୍କର ଇଣ୍ଟରମିଡିୟଟ୍ ଡିଗ୍ରୀ ହାସଲ କରିଥିଲେ । ଅପ୍ରିଲ ୪, ୧୯୭୫ ମସିହାରେ ସେ ଗିରିଧର ଗମାଙ୍ଗଙ୍କୁ ବିବାହ କରିବାପରେ ସେ ଦୁଇ ପୁଅ ଓ ଗୋଟିଏ କନ୍ୟାର ଜନନୀ ହୋଇଥିଲେ । ସମ୍ପ୍ରତି ସେ ବିଜୁ ଜନତା ଦଳରେ ଯୋଗ ଦେଇଛନ୍ତି ।
## ଆଧାର 
## ଅଧିକ ତଥ୍ୟ 
* 13th Lok Sabha

ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ରାଜନେତା
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶରଣକୁଳ

ଶରଣକୁଳ, ନୟାଗଡ଼ ଜିଲ୍ଲା ଅନ୍ତର୍ଗତ ଏକ ତହସିଲ । ଶରଣକୁଳର ଭଣ୍ଡାର ପାହାଡ଼ ପାଦଦେଶରେ ଲଡୁବାବାଙ୍କ ପୀଠ ଅବସ୍ଥିତ ।  
## ଅବସ୍ଥିତି 
ଏହା ଜିଲ୍ଲା ସଦର ମହକୁମା ନୟାଗଡ଼ଠାରୁ ୦୯ କି.ମି. ଏବଂ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୮୨.୬ କି.ମି. ଦୂରରେ ଅବସ୍ଥିତ । 
## ଜନସଂଖ୍ୟା 
୨୦୧୧ ଜନଗଣନା ଅନୁସାରେ ୯୨୦ ପରିବାର ବିଶିଷ୍ଟ ଏହି ଗାଁର ମୋଟ ଜନସଂଖ୍ୟା ୩୮୫୧ । ତନ୍ମଧ୍ୟରୁ ପୁରୁଷ ସଂଖ୍ୟା ୧୯୮୬ ଏବଂ ମହିଳା ସଂଖ୍ୟା ୧୮୬୫ । ଏହି ଗ୍ରାମର ସାକ୍ଷରତା ହାର ୮୭.୫୮% ଯାହାକି ଓଡ଼ିଶାର ସାକ୍ଷରତା ହାରଠାରୁ ଅଧିକ । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।
## ଶିକ୍ଷାନୁଷ୍ଠାନ 
* ଶରଣକୁଳ ମହାବିଦ୍ୟାଳୟ
## ଆଧାର 
ଶ୍ରେଣୀ:ନୟାଗଡ଼ ଜିଲ୍ଲା
ଆଣ୍ଟିଟେଟାନସ ଇମ୍ମ୍ୟୁନୋଗ୍ଲୋବ୍ୟୁଲିନ

**ଆଣ୍ଟିଟେଟାନସ ଇମ୍ମ୍ୟୁନୋଗ୍ଲୋବ୍ୟୁଲିନ** (ଇଂରାଜୀ ଭାଷାରେ **Anti-tetanus immunoglobulin**, ଅନ୍ୟ ନାମ **tetanus immune globulin** (**TIG**) ଓ **tetanus antitoxin**) ଏକ ଔଷଧ ଯାହା ଟେଟାନସ ଟକ୍ସିନ (tetanus toxin) ନିମନ୍ତେ ଏକ ଆଣ୍ଟବଡି (antibodies) ଭାବରେ କାମକରେ । ସମ୍ପୁର୍ଣ୍ଣ ଭାବରେ ଟେଟାନସ ଟକ୍ସଏଡ (tetanus toxoid) ଟିକା ନେଇନଥିଲେ ଓ କ୍ଷତ ଥିବା ଉଚ୍ଚ ସଙ୍କଟାପନ୍ନ କେଶମାନଙ୍କୁ ଏହି ଔଷଧ ଧନୁଷ୍ଟଙ୍କାର ରୋଗ ପ୍ରତିଷେଧକ ଭାବରେ ଦିଆଯାଏ । ଟେଟାନସ ରୋଗ ଚିକିତ୍ସାରେ ଏହା ଆଣ୍ଟିବାୟୋଟିକ (antibiotics) ଓ ମାଂସପେଶୀ ଶିଥିଳକାରୀ (muscle relaxants) ଔଷଧମାନଙ୍କ ସ‌ହିତ ଦିଆଯାଏ । ଏହା ମାଂସପେଶୀ ଇଞ୍ଜେକସନ (injection into a muscle) ଆକାରରେ ଦିଆଯାଏ ।

ଏହାର ପ୍ରତିକ୍ରିୟାରେ ସାଧାରଣତଃ ଇଞ୍ଜେକସନ ନେଇଥିବା ସ୍ଥାନରେ ସାମାନ୍ୟ ଯନ୍ତ୍ରଣା ଓ ଜ୍ୱର ହୋଇପାରେ । ଆଲର୍ଜି ପ୍ରତିକ୍ରିୟା ସ‌ହିତ ଆନାଫାଇଲାକ୍‌ସିସ ମଧ୍ୟ କ୍ୱଚିତ ହୋଇପାରେ । ଏହାର ମାନବ ସଂସ୍କରଣ ଟିକାଦ୍ୱାରା ଭୁତାଣୁ ସଂକ୍ରମଣ (viral hepatitis) ଓ ଏଚଆଇଭି/ଏଡସ ମଧ୍ୟ ହୋଇପାରେ ।  
ଏହା ମାନବ ବା ଘୋଡ଼ାର ରକ୍ତ ପ୍ଲାଜମାରୁ (blood plasma) ପ୍ରସ୍ତୁତ କରାଯାଏ ।

ଏହାର ଘୋଡ଼ା ସଂସ୍କରଣ ସନ ୧୯୧୦ରୁ ଓ ମାନବ ସଂସ୍କରଣ ସନ ୧୯୬୦ରୁ ସାଧାରଣତଃ ପ୍ରଚଳିତ ହୋଇଆସୁଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୧୫୦୦ଆଇୟୁ ଘୋଡ଼ା ସଂସ୍କରଣ ଭାଏଲର ମୂଲ୍ୟ ୦.୯୦ରୁ ୩.୬୦ ଆମେରିକୀୟ ଡଲାର ଓ ମାନବ ସଂସ୍କରଣର ୧୫୦ଆଇୟୁର ମୂଲ୍ୟ ୧୦.୦୦ରୁ ୪୬.୮୬ ଆମେରିକୀୟ ଡଲାର । ବିକାଶଶୀଳ ଦେଶମାନଙ୍କରେ ମାନବ ସଂସ୍କରଣ ଔଷଧ ମିଳିନପାରେ । ଘୋଡ଼ା ସଂସ୍କରଣ ବ୍ୟବ‌ହାରଦ୍ୱାରା ସେରମ ସିକନେସ  (serum sickness) ହେବା ଭୟ ଥିବାରୁ ବିକଶିତ ଦେଶମାନଙ୍କରେ (developed world) ଏହା ବ୍ୟବ‌ହାର କରାଯାଏନାହିଁଁ ।

## ଆଧାର 
ଶ୍ରେଣୀ:ଔଷଧ
ଶୁକଦେବ

**ଶୁକଦେବ** ମହାଭାରତ କାଳର ମୁନୀ ଥିଲେ । ସେ ବେଦବ୍ୟାସଙ୍କ ପୁତ୍ର ଥିଲେ । ସେ ପିଲାବେଳୁ ହିଁ ଜ୍ଞାନ ପ୍ରାପ୍ତ ପାଇଁ ବଣକୁ ଚାଲି ଯାଇଥିଲେ । ସେ ପରୀକ୍ଷିତଙ୍କୁ **ଶ୍ରୀମଦ ଭାଗବତ** ଶୁଣେଇଥିଲେ । ଶୁକଦେବ, ବ୍ୟାସଙ୍କଠାରୁ ମହାଭାରତ ପଢ଼ିଥିଲେ ଏବଂ ତାହାକୁ ଦେବତା ମାନଙ୍କୁ ଶୁଣାଇଥିଲେ । ସେ କମ ବୟସରେ ହିଁ ବ୍ରହ୍ମଲୀନ ହୋଇଯାଇଥିଲେ ।

## ଐତିହାସିକ କାହାଣୀ
ଶୁକଦେବ ମହର୍ଷି ବେଦ ବ୍ୟାସଙ୍କ ପୁତ୍ର ଥିଲେ ଏବଂ ସେ 12 ବର୍ଷ ପର୍ଯ୍ୟନ୍ତ ନିଜ ମାତାଙ୍କ ଗର୍ଭରେ ରହିଥିଲେ । 

ଭଗବାନ ଶିବ, ମାତା ପାର୍ବତୀଙ୍କୁ ଅମର କଥା ଶୁଣାଉଥିଲେ । ମାତା ପାର୍ବତୀଙ୍କୁ କଥା ଶୁଣି ଶୁଣି ନିଦ ଆସି ଯାଇଥିଲା ଏବଂ ତାଙ୍କ ଜାଗାରେ ସେଠାରେ ବସିଥିବା ଶୁକ ହୁଙ୍କାରୀ ଭର୍ତ୍ତି କରିବା ପ୍ରାରମ୍ଭ କରିଦେଇଥିଲେ । ଯେତେବେଳେ ଭଗବାନ ଶିବଙ୍କୁ ଏହି ବିଷୟରେ ଜ୍ଞାତ ହେଲା , ସେତେବେଳେ ସେ ଶୁକଙ୍କୁ ମାରିବା ପାଇଁ ଦୌଡିଥିଲେ ଏବଂ ତାଙ୍କ ପଛରେ ନିଜ ତ୍ରିଶୁଳ ଛାଡିଥିଲେ । ଶୁକ ନିଜ ଜୀବନ ବଞ୍ଚାଇବା ପାଇଁ ତିନି ଲୋକରେ ଦୌଡ଼ିବାକୁ ଲାଗିଲେ, ଦୌଡ଼ି-ଦୌଡ଼ି ସେ ବ୍ୟାସଙ୍କ ଆଶ୍ରମକୁ ଆସିଥିଲେ ଏବଂ ସୁକ୍ଷ୍ମ ରୂପ ବନେଇ ତାଙ୍କ ପତ୍ନୀଙ୍କ ମୁଖ ମଧ୍ୟକୁ ପଶିଗଲେ । ସେଠାରେ ସେ ତାଙ୍କ ଗର୍ଭ ମଧ୍ୟରେ ରହିଗଲେ । ଏହା କୁହାଯାଏ କି, ସେ 12 ବର୍ଷ ପର୍ଯ୍ୟନ୍ତ ଗର୍ଭ ବହାରକୁ ବାହାରିଲେ ନାହିଁ । ଯେତେବେଳେ ଭଗବାନ ଶ୍ରୀ କୃଷ୍ଣ ସ୍ୱୟଂ ଆସି ତାଙ୍କୁ ଆଶ୍ୱସନା ଦେଲେ କି, ବାହାରକୁ ବାହାରିବା ପରେ ତୁମ ଉପରେ ମାୟାର ପ୍ରଭାବ ପଡିବ ନାହିଁ । ତା'ପରେ ସେ ଗର୍ଭରୁ ବାହାରିଲେ ଏବଂ ବ୍ୟାସଙ୍କ ପୁତ୍ର ବୋଲି କୁହାଗଲା । ଗର୍ଭରେ ହିଁ ତାଙ୍କୁ ବେଦ, ଉପନିଷଦ, ଦର୍ଶନ ଏବଂ ପୁରାଣ ଆଦିର ସମ୍ୟକ ଜ୍ଞାନ ହୋଇଯାଇଥିଲା । 

ଜନ୍ମ ନେବା ପରେ ସେ ବାଲ୍ୟ ଅବସ୍ଥାରେ ତପ ହେତୁ ବଣ ପାଖକୁ ଦୌଡ଼ିଲେ । ତାଙ୍କୁ ସଂସାରକୁ ବିରକ୍ତ ଭାବନା ଥିଲା । ପରନ୍ତୁ ବାତ୍ସଲ୍ୟ ଭାବରେ କାନ୍ଦି ବ୍ୟାସ ମଧ୍ୟ ତାଙ୍କ ପଛରେ ଦୌଡିଥିଲେ । ମାର୍ଗରେ ଏକ ଜଳାଶୟରେ କିଛି କନ୍ୟାମାନେ ସ୍ନାନ କରୁଥିଲେ, ସେମାନେ ଯେତେବେଳ ଶୁକଦେବଙ୍କୁ ଦେଖିଲେ ତ ନିଜ ଅବସ୍ଥାକୁ ଧ୍ୟାନ ନ ଦେଇ ଶୁକଦେବଙ୍କ ଆଶୀର୍ବାଦ ନେଇଥିଲେ । କିନ୍ତୁ ଯେତେବେଳ ଶୁକଦେବଙ୍କ ପଛେ ମୋହରେ ପଡିଲେ ସେତେବେଳେ ବ୍ୟାସ ସେଠାରେ ପହଞ୍ଚିଲେ । ତାହାପରେ ସମସ୍ତ କନ୍ୟା ଶାନ୍ତ ହୋଇଗଲେ । ଏହି ସାଂସାରିକ ବିରକ୍ତିରେ ଶୁକଦେବ ତପର ପ୍ରାରମ୍ଭ କରିଥିଲେ ।  

ଯେଉଁ ଜାଗାରେ ଶୁକଦେବ ବ୍ରହ୍ମଲୀନ ହୋଇଥିଲେ ବର୍ତ୍ତମାନ ସମୟରେ ସେହି ଜାଗା ହରିୟାଣାରେ କୈଥଳର ଗ୍ରାମ ସଜୁମାରେ ରହିଛି ।

## ଆଧାର
ଶ୍ରେଣୀ:ବ୍ୟାସଦେବ
ଆରଏଚଓ (ଡି) ଇମ୍ମ୍ୟୁନ ଗ୍ଲୋବ୍ୟୁଲିନ

**ଆରଏଚଓ(ଡି) ଇମ୍ମ୍ୟୁନ ଗ୍ଲୋବ୍ୟୁଲିନ** (ଇଂରାଜୀ ଭାଷାରେ **Rho(D) immune globulin**) ଏକ ଔଷଧ ଯାହା ଆରଏଚ ନେଗେଟିଭ (Rh negative) ମାତାର ଆରଏଚ ଆଇସୋଇମ୍ମ୍ୟୁନାଇଜେସନର (Rh isoimmunization) ପ୍ରତିଷେଧ ଓ ଆରଏଚ ପଜିଟିଭ ଥିବା ଲୋକଙ୍କର ଇଡିଓପାଥିକ ଥ୍ରୋମ୍ବୋସାଇଟୋପେନିକ ପରପୁରା (idiopathic thrombocytopenic purpura ବା ITP)) ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ଗର୍ଭାବସ୍ଥା ଓ ତା'ପରେ ଦିଆଯାଏ । ଆରଏଚ ନେଗେଟିଭ ଲୋକଙ୍କୁ ଆରଏଚ ପଜିଟିଭ ରକ୍ତ ଦେବାବେଳେ ମଧ୍ୟ ଏହା ଦିଆଯାଏ । ଏହା ମାଂସପେଶୀରେ ବା 
(injection into muscle) ବା ଶିରାଭ୍ୟନ୍ତର ଇଞ୍ଜେକସନ (vein) ଆକାରରେ ଦିଆଯାଏ । ଗୋଟିଏ ଇଞ୍ଜେକସନ ମାତ୍ରାର ପ୍ରଭାବ ପ୍ରାୟ ୨ରୁ ୪ ସପ୍ତାହ ରହେ । 

ସାଧାରଣତଃ ଏହାର ପ୍ରତିକ୍ରିୟାରେ ଜ୍ୱର, ମୁଣ୍ଡବଥା, ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଓ ହେମୋଲାଇସିସ (red blood cell breakdown) ହୋଇପାରେ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ଆଲର୍ଜି ପ୍ରତିକ୍ରିୟା, ବୃକ୍‌କ ସମସ୍ୟା (kidney problems) ଓ ଅଳ୍ପ ଭୁତାଣୁ ସଂକ୍ରମଣ ସଙ୍କଟ ରହିପାରେ । ଆଟିପି ରୋଗୀଙ୍କ କ୍ଷେତ୍ରରେ ଲୋହିତ ରକ୍ତ କଣିକା ଭାଙ୍ଗିଯିବା ସମ୍ଭାବନା ରହେ ।  ସ୍ତନ୍ୟପାନ ସମୟରେ ଏହା ନିରାପଦ ରହେ । କେତେକ ଲୋହିତ ରକ୍ତ କଣିକାରେ ଥିବା ଆରଏଚଓ(ଡି) ଆଣ୍ଟିଜେନ (antigen) ବିରୁଦ୍ଧର ଆଣ୍ଟିବଡିରେ (antibodies) ଏହି ଔଷଧ ପ୍ରସ୍ତୁତ କରାଯାଇଥାଏ । ଏହି ଔଷଧଦ୍ୱାରା ଇମ୍ମ୍ୟୁନ ସିସ୍ଟମର ଆଣ୍ଟିଜେନ ଚିହ୍ନଟ କରିବା ଶକ୍ତି ଅବରୋଧ ହୋଇଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ୧୫୦୦ୟୁନିଟ (୩୦୦ଏମସିଜି) ଥିବା ଭାଏଲର ମୂଲ୍ୟ ପ୍ରାୟ ୫୮ ପାଉଣ୍ଡ । ଏହା ମାନବ ରକ୍ତ ପ୍ଲାଜମାରୁ   (human blood plasma) ପ୍ରସ୍ତୁତ କରାଯାଏ ।

## ଆଧାର 
ଶ୍ରେଣୀ:ଔଷଧ
ଅଭୟ

**ଅଭୟ**, ୨୦୧୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ତରଙ୍ଗ ସିନେ ପ୍ରଡକ୍ସନଦ୍ୱାରା ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ସନ୍ତୋଷ ନାରାୟଣ ଦାସ କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୂରଲୀ କ୍ରିଷ୍ଣା । ୨୦୧୭ ମସିହାରେ ରଜ ସମୟରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ ଏଲିନା ସାମନ୍ତ ରାୟ । ମନୋଜ ମିଶ୍ର, ମିହର ଦାସ, ଅଶ୍ରୁମୋଚନ ମହାନ୍ତି, ଅନିତା ଦାସ, ପ୍ରତିଭା ପଣ୍ଡା, ସରୋଜ ଦାସ, କାଳିଆ, ଶଙ୍କାର ଆଦି କଳାକାରମାନେ ଏହି ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୟ
* ଅନୁଭବ ମହାନ୍ତି
* ଏଲିନା ସାମନ୍ତରାୟ
* ମନୋଜ ମିଶ୍ର
* ମିହିର ଦାସ
* ଅଶ୍ରୁମୋଚନ ମହାନ୍ତି
* ଅନିତା ଦାସ
* ପ୍ରତିଭା ପଣ୍ଡା
* ସରୋଜ ଦାସ
* କାଳିଆ
* ଶଙ୍କର

## କାହାଣୀ
ଜଣେ କନେଷ୍ଟବେଳର ପୁଅ ‘ଅଭୟ' । ଅତି ସାଧାରଣ ଘରର ପିଲାଙ୍କ ଭଳି ଟିକେ ଡରକୁଳା । କୌଣସି ଗଣ୍ଡଗୋଳକୁ ତା’ର ପ୍ରାଣେ ଡର । ପ୍ରେମ ତ ଦୂରର କଥା, ଝିଅପିଲାଙ୍କ ସହ ମିଳାମିଶାକୁ ବି ଡର । ଏମିତି ଏକ ସାଧାରଣ ଚରିତ୍ରରେ ଅଭିନୟ କରିଥିଲେ ଅନୁଭବ । ସମାଜର ଜଣେ ସାଧାରଣ ମଣିଷର ପ୍ରତୀକ ‘ଅଭୟ’ ଅନ୍ୟାୟକୁ ସହିପାରେନି, କିନ୍ତୁ ଖୋଲାଖୋଲି ଭାବେ ପ୍ରତିବାଦ ବି କରିପାରେନି । ଘରେ ବସି ଫେସ୍‍ବୁକ୍‌ରେ କୌଣସି ବିଷୟରେ ଲମ୍ବା ଚ‌ଉଡ଼ା ଚର୍ଚ୍ଚା କରିପାରେ, କିନ୍ତୁ କୌଣସି ଘଟଣାକୁ ସାମ୍ନା କରିପାରେନା । କୌଣସି ଆନ୍ଦୋଳନରେ ବହୁତ ଲୋକ ଯୋଗଦେଉଥିଲାବେଳେ ଲୁଚିଲୁଚି ଟାୟାର ଜାଳିପାରେ ଅଭୟ, କିନ୍ତୁ ଆନ୍ଦୋଳନର ନେତୃତ୍ୱ ନେଇପାରେନା ।

ସାଧାରଣ ପରିବାରର ପିଲାଟିଏ ପାଠଶାଠ ପଢ଼ି ଧାଏଁ ରୋଜଗାର କରିବାକୁ । ଅଭୟ ମଧ୍ୟ ସେ ରାସ୍ତାରେ ଯିବାକୁ ଚେଷ୍ଟା କରିଛି । ମଧ୍ୟବିତ୍ତ ପରିବାରର ସନ୍ତାନ ଅଭୟକୁ ବାପା ପୋଲିସରେ ଭର୍ତ୍ତି କରିବାକୁ ଚାହାନ୍ତି, ବଡ଼ ପଦବୀରେ । ଜଣେ କନେଷ୍ଟବଳ ହିସାବରେ ସେ ଯାହା କରିପାରିନାହାନ୍ତି, ପୁଅ ତାହା କରୁ । କିନ୍ତୁ ଅଭୟ ପ୍ରମାଣ କରିଦିଏ ଯେ ଅନୀତି ଓ ଦୁର୍ନୀତିର ମୁକାବିଲା କରିବା ପାଇଁ ବଡ଼ ପୋଲିସ ଅଫିସର ହେବା ଦରକାର ନାହିଁ ।

## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତଗୁଡ଼ିକ ରଚନା କରିଥିଲେ ବସନ୍ତରାଜ ସାମଲ ଏବଂ ସୁବ୍ରତ ସ୍ୱାଇଁ । ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଦୀପ୍ତିରେଖା ପାଢ଼ୀ ଏବଂ ଲୋପାମୁଦ୍ରା ଦାଶ ପ୍ରମୁଖ ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ପୁରସ୍କାର
ଚଳଚ୍ଚିତ୍ର ପତ୍ରିକା "ଚଳଚ୍ଚିତ୍ର ଜଗତ"ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ଖଳନାୟକ ମନୋଜ ମିଶ୍ରଙ୍କୁ ଶ୍ରେଷ୍ଠ ଖଳନାୟକ ଏବଂ ମିହିର ଦାସଙ୍କୁ ଦୁଃଖିରାମ ସ୍ୱାଇଁ ସ୍ମାରକୀ ଖଳନାୟକ ସମ୍ମାନ ମିଳିଥିଲା । ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌- ୨୦୧୮ରେ ଏଲିନାଙ୍କୁ ଶ୍ରେଷ୍ଠ ନାୟିକା ପୁରସ୍କାର ମିଲିଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଅମ୍ବାଳିକା

**ଅମ୍ବାଳିକା** ମହାଭାରତରେ କାଶୀରାଜାଙ୍କ ପୁତ୍ରୀ ଥିଲେ । ଅମ୍ବାଳିକାଙ୍କ ଦୁଇଜଣ ବଡ଼ ଭଉଣୀ ଥିଲେ । ସେମାନେ ହେଲେ ** ଅମ୍ବା, ଅମ୍ବିକା **। ଅମ୍ବା, ଅମ୍ବିକା ଏବଂ ଅମ୍ବାଳିକାଙ୍କ ସ୍ୱୟମ୍ବର ହେବାକୁ ଥିଲା । ସେମାନଙ୍କ ସ୍ୱୟମ୍ବରକୁ ଭୀଷ୍ମ ଏକୁଟିଆ ଆସି ସମସ୍ତ ରାଜାମାନଙ୍କୁ ପରାସ୍ତ କରିଥିଲେ ଏବଂ ତିନି କନ୍ୟାଙ୍କୁ ହରଣ କରି ହସ୍ତୀନାପୁର ନେଇଯାଇଥିଲେ । ସେଠାରେ ସେ ତିନି କନ୍ୟାଙ୍କୁ ସତ୍ୟବତୀଙ୍କ ସାମ୍ନାରେ ପ୍ରସ୍ତୁତ କରିଥିଲେ ଯାହାଦ୍ୱାରା ସେମାନଙ୍କ ବିବାହ ହସ୍ତୀନାପୁରର ରାଜା ଏବଂ ସତ୍ୟବତୀଙ୍କ ପୁତ୍ର ବିଚିତ୍ରବିର୍ଯ୍ୟଙ୍କ ସହ ସମ୍ପନ୍ନ ହୋଇଯାଉ । ଅମ୍ବିକା ଏବଂ ଅମ୍ବାଳିକା ବିଚିତ୍ରବିର୍ଯ୍ୟଙ୍କ ପତ୍ନୀ ହୋଇଥିଲେ । କିନ୍ତୁ ବିଚିତ୍ରବିର୍ଯ୍ୟଙ୍କ ଅକାଳ ମୃତ୍ୟୁ କାରଣରୁ ସେ ଦୁଇଜଣ ନିଃସନ୍ତାନ ରହିଗଲେ । ଭୀଷ୍ମ ପ୍ରଥମରୁ ବ୍ରହ୍ମଚାର୍ଯ୍ୟ ବ୍ରତର ଶପଥ ନେଇଥିଲେ ଏବଂ ଏବେ ଦୁଇ ପୁତ୍ର, ଚିତ୍ରାଙ୍ଗଦ ତଥା ବିଚିତ୍ରବିର୍ଯ୍ୟଙ୍କ ଅକାଳ ମୃତ୍ୟୁ କାରଣରୁ କୁରୁବଂଶର ବଂଶ ଅସୁବିଧାରେ ଥିଲା । ଏହି ସମୟରେ ସତ୍ୟବତୀ ନିଜର ସବୁଠାରୁ ବଡ଼ପୁଅ ବେଦବ୍ୟାସଙ୍କୁ ମନେ ପକେଇଲେ ଏବଂ ଅମ୍ବିକା ଓ ଅମ୍ବାଳିକା ଙ୍କର ଗର୍ଭାଧାନ କରାଇଥିଲେ । ସତ୍ୟବତୀ ଅମ୍ବାଲିକାଙ୍କୁ ନିର୍ଦ୍ଦେଶ ଦେଲେକି, ସେ ଅମ୍ବିକାଙ୍କ ପରି ନିଜ ଆଖି ବନ୍ଦ ନ କରନ୍ତୁ । ଯେତେବେଳେ ବେଦବ୍ୟାସ ଅମ୍ବାଳିକାଙ୍କ ସମ୍ମୁଖରେ ପ୍ରସ୍ତୁତ ହେଲେ ତ ଅମ୍ବାଳିକା ଲଜ୍ଜା କାରଣରୁ ହଳଦିଆ ପଡିଗଲେ ଏବଂ ଏହି କାରଣରୁ ଯେତେବେଳେ ତାଙ୍କ କୋଳରୁ **ପାଣ୍ଡୁ**ଙ୍କ ଜନ୍ମ ହେଲା, ସେତେବେଳେ ସେ ଜନ୍ମରୁ ହିଁ ଦଣ୍ଡିସି ରୋଗରେ ଗ୍ରସ୍ତ ଥିଲେ । 

## ଆଧାର
ଶ୍ରେଣୀ:ମହାଭାରତର ଚରିତ୍ର
ସୋଫୋସବୁଭିର

**ସୋଫୋସବୁଭିର** (ଇଂରାଜୀ ଭାଷାରେ **Sofosbuvir**, ବିକ୍ରୟ ନାମ ସୋଭାଲଡି/**Sovaldi**) ଏକ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସାରେ ବ୍ୟବ‌ହୃତ ହୁଏ ।   ଏହା ରିବାଭିରିନ, ପେଜିଣ୍ଟରଫେରନ-ଆଲଫା (peginterferon-alfa), ସିମେପ୍ରେଭିର, ଲେଡିପାସଭିର (ledipasvir) ଓ ଡାକ୍ଲାଟାସଭିର ଇତ୍ୟାଦି ଔଷଧମାନଙ୍କ ସ‌ହିତ ମିଶ୍ରିତ କରି ଦିଆଯାଏ । ଏହା ପାଟିରେ ଦିଆଯାଏ । ପୂର୍ବରୁ ହେପାଟାଇଟିସ ବି ରୋଗ ସଂକ୍ରମଣ ଇତିହାସ ଥିଲେ ଏହି ଔଷଧ ସେବନ କଲେ ଏହି ରୋଗର ପୁନରୁତ୍ଥାନ ହୋଇପାରେ । ଲେଡିପାସଭିର, ଡାକ୍ଲାଟାସଭିର ବା ସିମେପ୍ରେଭିର ସ‌ହିତ ଏହାର ମିଶ୍ରଣ ଥିଲେ ଆମିଡାରୋନ (amiodarone) ଦିଆଯାଏନାହିଁ କାରଣ ଏହାଦ୍ୱାରା  ଧୀର ହୃତ୍‌ସ୍ପନ୍ଦନ (abnormally slow heartbeat) ସଙ୍କଟ ବଢ଼ିଯାଏ ।

ସନ ୨୦୦୭ରେ ସୋଫୋସଭିର ଆବିଷ୍କୃତ ହେବାପରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୩ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୧୦୧୬ରେ ଏହାର ୧୨ ସପ୍ତାହ କୋର୍ଷର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ ୮୪,୦୦୦, ସଂଯୁକ୍ତ ରାଷ୍ଟ୍ରରେ ୫୩,୦୦୦, କାନାଡ଼ାରେ ୪୫,୦୦୦ ଓ ଭାରତରେ ୪୮୩ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବିକ୍ରି ହେବାର ୩୦ ସପ୍ତାହ ମଧ୍ୟରେ ୬୦,୦୦୦ଲୋକ‌ଙ୍କର ଚିକିତ୍ସା କରାଯାଇଥିଲା ।

## ଆଧାର
ଏଥିନିଲଏସ୍ଟ୍ରାଡିଅଲ/ଲେଭୋନରଜେସ୍ଟ୍ରେଲ

**ଏଥିନିଲଏସ୍ଟ୍ରାଡିଅଲ/ଲେଭୋନରଜେସ୍ଟ୍ରେଲ** (ଇଂରାଜୀ ଭାଷାରେ **Ethinylestradiol/levonorgestrel**) ଏକ ମିଶ୍ରିତ ଜନ୍ମ ନିରୋଧକ ବଟିକା (combined birth control pill) ଯେଉଁଥିରେ ଏଥିନିଲଏସ୍ଟ୍ରାଡିଅଲ (ethinylestradiol) ଯାହା ଏକ ଏସ୍ଟ୍ରୋଜେନ (estrogen) ଓ ଲେଭୋନରଜେସ୍ଟ୍ରେଲ ଯାହା ଏକ ପ୍ରୋଜେସ୍ଟିନ (progestin) ଥାଏ । ଜନ୍ମ ନିରୋଧ, ଋତୁସ୍ରାବ ଲକ୍ଷଣ ଉପସମ, ଏଣ୍ଡୋମେଟ୍ରିଓସିସ ଓ ଆଶୁ ଜନ୍ମ ନିରୋଧ (emergency contraception) ନିମନ୍ତେ ବ୍ୟବ‌ହାର କରାଯାଏ । ଏହି ଔଷଧ ଗ୍ରହଣ କରୁଥିବା ଅବଧିରେ ଧୂମ୍ରପାନ ନିଷେଧ କରାଯାଏ । ଏହି ଔଷଧଦ୍ୱାରା ଡିମ୍ବକ୍ଷରଣ (ovulation) ବନ୍ଦ ହୋଇଯାଏ, ଜରାୟୁଗ୍ରୀବାର ମ୍ୟୁକସ (mucus) ମୋଟା ହୋଇଯାଏ ଓ ଭୃଣ ସଂଯୁକ୍ତ (implantation) ହେବାନିମନ୍ତେ ଜରାୟୁ ଅକ୍ଷମ ହୋଇଯାଏ ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ମାସର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର । ଅନେକ ବ୍ରାଣ୍ଡ ନାମରେ ଏହା ବିକ୍ରୟ ହୁଏ ।

## ଆଧାର 
ଶ୍ରେଣୀ:ଔଷଧ
ସିଷ୍ଟର ଶ୍ରୀଦେବୀ

**ସିଷ୍ଟର ଶ୍ରୀଦେବୀ**, ୨୦୧୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ୨୦୧୭ ମସିହା ରଜରେ ମୁକ୍ତିଲାଭ କରିଥିଲା । ତରଙ୍ଗ ସିନେ ପ୍ରଡକ୍ସନ ପ୍ରଯୋଜନାରେ ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଅଶୋକ ପତି । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତିକାର ନିର୍ମଳ ନାୟକ ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ ।

ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ବାବୁଶାନ୍ ଏବଂ ଶିବାନୀ ସଙ୍ଗୀତା । ଶିବାନୀ ପୂର୍ବରୁ ଶିଶୁ କଳାକାର ଭାବରେ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ଗାୟକ ଋତୁରାଜ ମହାନ୍ତି, ତାରିକ୍, ପାମେଲା ଜୈନ, କୁଲଦୀପ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଚଳଚ୍ଚିତ୍ରର ସ‌ହକାରୀ ଭୂମିକାରେ ମିହିର ଦାସ, ଅପରାଜିତା ମହାନ୍ତି, ସଲିଲ ମିତ୍ର ପ୍ରମୁଖ ବରିଷ୍ଠ କଳାକାରମାନେ ଅଭିନୟ କରିଥିଲେ ।

## ଅଭିନୟ
* ବାବୁଶାନ୍
* ଶିବାନୀ ସଙ୍ଗୀତା
* ମିହିର ଦାସ
* ଅପରାଜିତା ମହାନ୍ତି
*ସଲିଲ ମିତ୍ର
* ତ୍ରିଭୁବନ
* ଚୌଧୁରୀ ଜୟପ୍ରକାଶ ଦାସ
* ଶୁଭ୍ରାଂଶୁ ନାୟକ

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଚଳଚ୍ଚିତ୍ରର ସମସ୍ତ ଗୀତଗୁଡ଼ିକ ରଚନା କରିଥିଲେ ଗୀତିକାର ନିର୍ମଳ ନାୟକ । ଗାୟକ ଋତୁରାଜ ମହାନ୍ତି, ତାରିକ୍, ପାମେଲା ଜୈନ, କୁଲଦୀପ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଋତୁରାଜ ମହାନ୍ତି ଅନେକ ହିନ୍ଦୀ ଗୀତ ଗାଇଥିଲେ ମଧ୍ୟ ପ୍ରଥମଥର ପାଇଁ ଏହି ଚଳଚ୍ଚିତ୍ର ଜରିଆରେ ଓଡ଼ିଆ ଗୀତ ଗାଇଥିଲେ । ସେ 'ଡାର୍ଲି ତୁ ମୋଠାରୁ କାଇଁ ନେଲୁ ଅଲବିଦା' ଗୀତଟି ଗାଇଥିଲେ ।

### ଗୀତ
## ପୁରସ୍କାର
ଚଳଚ୍ଚିତ୍ର ପତ୍ରିକା "ଚଳଚ୍ଚିତ୍ର ଜଗତ"ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ନାୟକ ବାବୁଶାନ୍‌ଙ୍କୁ ଶ୍ରେଷ୍ଠ ନାୟକ ଏବଂ ରଣଜିତ ପଟ୍ଟନାୟକଙ୍କୁ ଶ୍ରେଷ୍ଠ ସଂଳାପକାର ସମ୍ମାନ ମିଳିଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଅଦିତି

**ଅଦିତି ** ଋଷି **କଶ୍ୟପ**ଙ୍କର ଦ୍ୱିତୀୟ ପତ୍ନୀ ଥିଲେ । ତାଙ୍କର ୧୨ଟି ଥିଲେ , ଏବଂ ୧୨ତମ ପୁତ୍ରଙ୍କୁ ଆଦିତ୍ୟ କୁହାଯାଇଥିଲା । ତାଙ୍କର ପୁତ୍ରମାନଙ୍କୁ ଦେବତାର ଆଖ୍ୟା ଦିଆଯାଉଥିଲା । 

**ଅଦିତି** ଋକବେଦର ମାତୃଦେବୀ, ଯାହାଙ୍କ ସ୍ତୁତିରେ ସେହି ବେଦରେ ୨୦ଟି ମନ୍ତ୍ର କୁହାଯାଇଛି । ଏହା ମିତ୍ରାବରୁଣ , ଅର୍ଯ୍ୟମାନ, ରୁଦ୍ର, ଆଦିତ୍ୟ , ଇନ୍ଦ୍ର ଆଦିଙ୍କ ମାତା ଥିଲେ । ଇନ୍ଦ୍ର ଏବଂ ଅଦିତ୍ୟଙ୍କୁ ଶକ୍ତି ଅଦିତିଙ୍କଠାରୁ ପ୍ରାପ୍ତ ହୋଇଥାଏ । ତାଙ୍କର ମାତୃତ୍ୱର ଅନ୍ୟ ଏକ ସଙ୍କେତ ଅଥର୍ବବେଦ (୭.୬.୨) ଏବଂ ବାଜସନେୟିସହିଂତା (୨୧,୫)ରେ ମଧ୍ୟ ହୋଇଥାଏ।  ଏହି ପ୍ରକାରେ ତାଙ୍କର ସ୍ୱାଭାବିକ ସ୍ୱତ୍ୱ ଶିଶୁମାନଙ୍କ ଉପରେ ହୋଇଥାଏ ଏବଂ ଋକବୈଦିକ ଋଷୀ ନିଜ ଦେବତା ମାନଙ୍କ ସହିତ ବାରମ୍ବାର ତାଙ୍କ ଶରଣକୁ ଯା'ନ୍ତି ।

ଅଦିତି ନିଜ ଶାବ୍ଦିକ ଅର୍ଥରେ ବନ୍ଧନହୀନତା ଏବଂ ସ୍ୱତନ୍ତ୍ରତାର ଅଧିକତ୍ୱ ଅଟନ୍ତି । *ଦିତି*ର ଅର୍ଥ ବନ୍ଧକର ଏବଂ *ଦା*ର ଅର୍ଥ ବାନ୍ଧନ ହୋଇଥାଏ । ଏଥିରେ ପାପର ବନ୍ଧନରୁ ରହିତ ହେବା ମଧ୍ୟ ଅଦିତିଙ୍କ ସମ୍ପର୍କରୁ ହିଁ ସମ୍ଭବ ବୋଲି ମାନି ନିଆଯାଏ । ଋକବେଦ (୧,୧୬୨,୨୨)ରେ ପାପରୁ ମୁକ୍ତି ହେବାର ପ୍ରାର୍ଥନା କରାଯାଇଛି । କିଛି ଅର୍ଥରେ ତାହାକୁ ଗାଈର ମଧ୍ୟ ପର୍ଯ୍ୟାୟ ମାନିନିଆ ଯାଇଛି । ଋକବେଦର ବହୁ ପ୍ରସିଦ୍ଧ ମନ୍ତ୍ର (୮,୧୦୧,୧୫)- *ମା ଗାଂ ଅନାଙ୍ଗା ଅଦିତି ବଧିଷ୍ଟ- ଗାଈ ରୂପୀ ଅଦିତିଙ୍କୁ ମରା ନଯାଉ । * ଯେଉଁଥିରେ ଗୋ ହତ୍ୟାର ନିଷେଧ ମାନି ନିଆଯାଏ । ଏହା ଅଦିତିଙ୍କୁ ସମ୍ବନ୍ଧ ରଖିଥାଏ । ଏହି ମାତୃଦେବୀଙ୍କ ଉପାସନା ପାଇଁ କୌଣସି ନା କୌଣସି ରୂପରେ ବନିଥିବା ମୃଣ୍ମୁର୍ତିୟା ପ୍ରାଚୀନ କାଳରେ ସିନ୍ଧୁନଦରେ ଭୂମଧ୍ୟସଗାର ପର୍ଯ୍ୟନ୍ତ ହୋଇଥାଏ ।

## ଆଧାର
ଭକ୍ତ ଓ ଭଗବାନ

**ଭକ୍ତ ଓ ଭଗବାନ**, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ଘଡ଼େଇ ଏବଂ ନିର୍ଦ୍ଦେଶନା ଦେଇଥିଲେ ଅମୂଲ୍ୟ ଜେନା । ନାରାୟଣ ଚଳଚ୍ଚିତ୍ରର ପ୍ରଯୋଜନା ସ‌ହ କାହାଣୀ, ସଂଳାପ, ଚିତ୍ରନାଟ୍ୟ ଏବଂ ବୈଷୟିକ ନିର୍ଦ୍ଦେଶନା ଦାୟିତ୍ୱ ବ‌ହନ କରିଥିଲେ । ଏହି ଚଳଚ୍ଚିତ୍ରର ନୃତ୍ୟ ନିର୍ଦ୍ଦେଶନା ଦେଇଥିଲେ ପ‌ପୁ । ଏହି ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ ଦେବଦତ୍ତ, ରିତିକା, ପୂଜା, ଲୀନା, ଦେବୁ ବ୍ରହ୍ମା, ଦେବୀ ବାରିକ, ଚକ୍ରଧର ଜେନା, ପ୍ରିୟ ମିଶ୍ର, ନଟବର ଆଚାର୍ଯ୍ୟ ।

## ଅଭିନୟ
* ଦେବଦତ୍ତ
* ରିତିକା
* ପୂଜା
* ଲୀନା
* ଦେବୁ ବ୍ରହ୍ମା
* ଦେବୀ ବାରିକ
* ଚକ୍ରଧର ଜେନା
* ପ୍ରିୟ ମିଶ୍ର
* ନଟବର ଆଚାର୍ଯ୍ୟ

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟୁତ୍‌ ରଏ, ହିମାଂଶୁ ଶେଖର ମହାନ୍ତି ଏବଂ ଜିତ୍‌ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
୨୦୧୫ର ଓଡ଼ିଆ କଥାଚିତ୍ର

ଓଡ଼ିଆ କଥାଚିତ୍ର ଜଗତରେ ୨୦୧୫ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । 

## '୨୦୧୫'ମସିହାର ଓଡ଼ିଆ କଥାଚିତ୍ର ତାଲିକା 
## ଆଧାର
ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ଡିଫଥେରିଆ ଆଣ୍ଟିଟକ୍ସିନ

**ଡିଫଥେରିଆ ଆଣ୍ଟିଟକ୍ସିନ** (ଇଂରାଜୀ ଭାଷାରେ **Diphtheria antitoxin** ବା **DAT**) ଏକ ଔଷଧ ଯାହା ଡିଫଥେରିଆ ରୋଗର ଚିକିତ୍ସା ନିମନ୍ତେ ଆଣ୍ଟିବଡିରୁ (antibodies) ପ୍ରସ୍ତୁତ କରାଯାଇଥାଏ । ଏହା ଶିରାଭ୍ୟନ୍ତର (injection into a vein) ବା ମାଂସପେଶୀରେ (muscle) ଇଞ୍ଜେକସନ ଆକାରରେ ଦିଆଯାଏ । 

ସାଧାରଣତଃ ଏଥିରେ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲ (Center for Disease Control) ସଂସ୍ଥାରେ ମିଳେ । ସନ ୨୦୦୮ ସୁଦ୍ଧା ଏହା ୟୁରୋପର ଅନେକ ଦେଶ ସ‌ହିତ ଅନ୍ୟାନ୍ୟ ଅନେକ ଦେଶମାନଙ୍କରେ ଏହା ମିଳୁନଥିଲା ।

## ଆଧାର 
ଶ୍ରେଣୀ:ଔଷଧ
ଚିତ୍ରାଳ

**ଚିତ୍ରାଳ** (ଉର୍ଦ୍ଦୁ: , ଇଂରାଜୀ: Chitral) କିମ୍ବା **ଛେତ୍ରାର** **छेत्रार** (ଖୋବାର: ) ଉତ୍ତର-ପଶ୍ଚିମ ପାକିସ୍ତାନର ସବୁଠାରୁ ବଡ଼ ସହର ଅଟେ । ଏହା ହିନ୍ଦୁକୁଶ ପର୍ବତମାଳାର ସବୁଠାରୁ ଉଚ୍ଚ ପହାଡ଼ ତିରିଚ ମୀରର ଚରଣରେ କୁନର ନଦୀର ପଶ୍ଚିମ କୂଳରେସ୍ଥିତ । ଚିତ୍ରାଳ ଜିଲ୍ଲାର ସମ୍ପୂର୍ଣ୍ଣ ତିନି ଲକ୍ଷ ଲୋକଙ୍କ ଜନସଂଖ୍ୟାରେ ପାଖାପାଖି ଦୁଇ ଲକ୍ଷ ଚିତ୍ରାଳ ସହରରେ ବାସ କରିଥାନ୍ତି । ଏହି ସହର ପାଖାପାଖି ୩,୭୦୦ ଫୁଟ (୧,୧୦୦ମିଟର) ଉଚ୍ଚରେସ୍ଥିତ । 

## ନାମର ଅର୍ଥ
**ଚିତ୍ରାଳ** ଖୋବାର ଭାଷାର **ଛେତ୍ରାର** ଶବ୍ଦରୁ ଆସିଛି । କାରଣ ଖୋବାର ହିନ୍ଦୀ-ଅର୍ଯ୍ୟ-ଭାଷା-ପରିବାରର ଏକ ଦାର୍ଦୀ ଭାଷା ଅଟେ , ସେଥିପାଇଁ **ଛେତ୍ରାର**ର ସଜାତୀୟ ଶବ୍ଦ ହିନ୍ଦୀରେ ମଧ୍ୟ ମିଳିଥାଏ, ଯେପରି "କ୍ଷେତ୍ର", "ଛେତ୍ର" ଏବଂ "ଖେତ" ।

## ପାଣିପାଗ
## ଫଟୋ ଗ୍ୟାଲେରି

Ataliq bazaar.JPG|thumb|230px|ଚିତ୍ରାଳ ସହରର ଅତାଲିକ ବଜାର
Spice man of Chitral.jpg|thumb|230px|ଛିତ୍ରାଳ ସହରର ଏକ ମସଲା ଦୋକାନୀ
Chitral Fort.JPG|thumb| ଶରତ ଋତୁରେ ଦୁର୍ଗର ଦୃଶ୍ୟ
Chitral_Grand_Mosque.JPG|thumb|ଶୁକ୍ରବାର ଦିନ ଚିତ୍ରାଳ ମସଜିଦର ଦୃଶ୍ୟ
Chitral_airport.JPG|thumb|ଚିତ୍ରାଳର ଏୟାରପୋର୍ଟ

## ଆଧାର
ଶ୍ରେଣୀ:ତିରିଚ ମୀର
ଇମ୍ମ୍ୟୁନୋଗ୍ଲୋବ୍ୟୁଲିନ ଥେରାପି

**ଇମ୍ମ୍ୟୁନୋଗ୍ଲୋବ୍ୟୁଲିନ ଥେରାପି** (ଇଂରାଜୀ ଭାଷାରେ **Immunoglobulin therapy**, ଅନ୍ୟ ନାମ **ନର୍ମାଲ ହ୍ୟୁମ୍ୟାନ ଇମ୍ମ୍ୟୁନୋଗ୍ଲୋବ୍ୟୁଲିନ**/ **normal human immunoglobulin** ବା **NHIG**), ଚିକିତ୍ସାରେ ଅନେକ ରୋଗମାନଙ୍କର ଚିକିତ୍ସା ନିମନ୍ତେ କେତେକ ଆଣ୍ଟିବଡି (antibodies) ମିଶ୍ରିତ କରାଯାଏ ।   ପ୍ରାଇମେରୀ ଇମ୍ମ୍ୟୁନୋଡେଫିସିଏନ୍ସି (primary immunodeficiency), ଇଡିଓପାଥିକ ଥ୍ରୋମ୍ବୋସାଇଟୋପେନିକ ପରପ୍ୟୁରା (idiopathic thrombocytopenic purpura), କ୍ରନିକ ଇନଫ୍ଲାମେଟରି ଡିମାୟେଲିନେଟିଙ୍ଗ ପଲିନିଉରୋପାଥି (chronic inflammatory demyelinating polyneuropathy), କାୱାସାକି ଡିଜିଜ (Kawasaki disease), କେତେକ ଏଚଆଇଭି/ଏଡସ HIV/AIDS, ମିଳିମିଳା measles, ଗୁଲେନ-ବାରି ସିଣ୍ଡ୍ରୋମ (Guillain-Barré syndrome) ଓ ନିର୍ଦ୍ଦିଷ୍ଟ ଇମ୍ମ୍ୟୁନୋଗ୍ଲୋବ୍ୟୁଲିନ ମିଳୁନଥିବା କେତେକ ରୋଗ ନିମନ୍ତେ ଏହି ହ୍ୟୁମ୍ୟାନ ଇମ୍ମ୍ୟୁନୋଗ୍ଲୋବ୍ୟଲିନ ଦିଆଯାଏ । ପ୍ରସ୍ତୁତି ଅନୁସାରେ ଏହା ମାଂସପେଶୀରେ (injection into muscle), ବା ଶିରାରେ (vein) ବା ଚର୍ମତଳେ (under the skin) ଦିଆଯାଏ । ଏହାର ପ୍ରଭାବ କିଛି ସପ୍ତାହ ପର୍ଯ୍ୟନ୍ତ ରହେ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହି ଔଷଧ କମ୍ପାନୀ ଅନୁସାରେ ଭିନ୍ନ ଭିନ୍ନ ରକମର ଆସେ । ସଂଯୁକ୍ତ ରାଷ୍ଟ୍ରରେ ଏହାର ଏକ ଡୋଜର ମୂଲ୍ୟ ୧୧.୨୦ରୁ ୧,୨୦୦.୦୦ ପାଉଣ୍ଡ ହୋଇପାରେ । ହେପାଟାଇଟିସ ବି, ଜଳାତଙ୍କ, ଧନୁଷ୍ଟଙ୍କାର, ହାଡ଼ଫୁଟି ଓ ଆରଏଚଓ (ଡି) ନିମନ୍ତେ ନିର୍ଦ୍ଦିଷ୍ଟ ଇମ୍ମ୍ୟୁନୋଗ୍ଲୋବ୍ୟୁଲିନ ମଧ୍ୟ ମିଳୁଛି ।

## ଆଧାର 
ଶ୍ରେଣୀ:ଔଷଧ
ଆଣ୍ଟିଭେନମ

**ଆଣ୍ଟିଭେନମ** (ଇଂରାଜୀ ଭାଷାରେ **Antivenom**, ବା **ଆଣ୍ଟିଭେନିନ** /**antivenin**,  **ଭେନମ ଆଣ୍ଟିସେରମ**/**venom antiserum** ବା **ଆଣ୍ଟିଭେନମ ଇମ୍ମ୍ୟୁନୋଗ୍ଲୋବ୍ୟୁଲିନ**/ **antivenom immunoglobulin**) ଏକ ଔଷଧ ଯାହା ଆଣ୍ଟିବଡିରୁ (antibodies) ପ୍ରସ୍ତୁତ କରାଯାଏ ଓ ବିଷାକ୍ତ ଜନ୍ତୁ କାମୁଡ଼ିଥିବା (venomous) ରୋଗୀଙ୍କର ଚିକିତ୍ସାରେ ବ୍ୟବ‌ହୃତ ହୁଏ । ଉଲ୍ଲେଖନୀୟ ବିଷକ୍ରିୟା ଲକ୍ଷଣ ଥିଲେ ବା ଉଚ୍ଚମାତ୍ରାର ସଙ୍କଟ ଥିଲେ ଏହି ଔଷଧ ଦେବାକୁ ସୁପାରିସ କରାଯାଏ&nbsp;। ଜନ୍ତୁର ଜାତି ଓ ପ୍ରଜାତି ଅନୁସାରେ ଆଣ୍ଟିଭେନମ ଆବଶ୍ୟକ ହୁଏ&nbsp;। ଏହା ଇଞ୍ଜେକସନ ଆକାରରେ ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟା ସାଂଘାତିକ ହୋଇପାରେ । ଏହାଦ୍ୱାରା ସେରମ ସିକନେସ (serum sickness), ଅଣନିଶ୍ୱାସି (shortness of breath), ଓ ଆନାଫାଇଲାକ୍‌ସିସ ହୋଇପାରେ । ବୁଢ଼ିଆଣି ଦଂଶନ (spider bites), ସାପ କାମୁଡ଼ା (snake bites), ମାଛ କାମୁଡ଼ା (fish stings) ଓ ବିଛା ଦଂଶନ ‌(scorpion stings) ନିମନ୍ତେ ଭିନ୍ନ ଭିନ୍ନ ଧରଣର ଆଣ୍ଟିଭେନିନ ମିଳେ ।

ସନ ୧୮୦୦ରେ ପ୍ରଥମେ ଆଣ୍ଟିଭେନିନ ପ୍ରସ୍ତୁତ କରାଯାଇଥିଲା ଓ ୧୯୫୦ ମସିହାରୁ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ପ୍ରକାର ଅନୁସାରେ ଏକ ଭାଏଲର ମୂଲ୍ୟ ୯.୦୦ରୁ ୧୧୮.୮୦ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ୨,୩୦୦୦ ଆମେରିକୀୟ ଡଲାର ।
}}
## ଆଧାର
ଏକତ୍ରିକରଣ

**ଏକତ୍ରିକରଣ** ଏକ ସମାନ କାରଣ ହେତୁ ଏକା ସହିତ କିଛି ଲୋକ କିମ୍ବା ସମୂହର ଏକା ସହିତ ସଂଯୁକ୍ତ ସହଯୋଗ ଦେଇ କୌଣସି କାର୍ଯ୍ୟ କରିବାକୁ ଏକତ୍ରିକରଣ କୁହାଯାଇଥାଏ । ଏହି ଏକତ୍ରିକରଣ ଅସ୍ଥାୟୀ କିମ୍ବା ସୁବିଧା ଅନୁସାରେ ମଧ୍ୟ ହୋଇପାରେ । ଏହାର କାର୍ଯ୍ୟ ମୁଖ୍ୟତଃ କିମ୍ବା ସମାନୟତଃ ଏକପ୍ରକାର ହୋଇଥାଏ ଅଥବା ଏହା କୌଣସି ଅନ୍ୟପ୍ରକାରର ହୋଇଥିବା ହେତୁ ଏକତ୍ରିକରଣରେ ବାନ୍ଧି ହୋଇଯାଏ ।

## ରାଜନୀତି ଏବଂ ସରକାର
ଏକତ୍ରିକରଣ ସରକାର, ଏକ ସଂସଦୀୟ ପ୍ରଣାଳୀରେ , ପାର୍ଟୀମାନଙ୍କ ଏକତ୍ରିକରଣରେ ତିଆରି ଏକ ସରକାର ଅଟେ । ଅଷ୍ଟ୍ରେଲିଆରେ ଏକତ୍ରିକରଣ ମଧ୍ୟ 1922 ମସିହା ପରେ ତିନୋଟି ଦଳରେ (ଉଦାର ବାଦୀ, ନାଗରିକ ଏବଂ ଦେଶ ଉଦାର ବାଦୀ) ସଂଘୀୟ ରାଜନୀତିରେ ଉପସ୍ଥିତ ଏକ ଏକତ୍ରିକରଣର ଉଲ୍ଲେଖ କରାଯାଇଥାଏ । ଏହା ଏକ ସଂସଦୀୟ ଏକତ୍ରିକରଣର ଗଠନ ଅଟେ । 

### ଅର୍ଥଶାସ୍ତ୍ର
ଅର୍ଥଶାସ୍ତ୍ରରେ ଏକତ୍ରିକରଣ ଗ୍ରାହକ ମାନଙ୍କ ମଧ୍ୟରେ ବିଶ୍ୱାସ ବଢାଇବା ହେତୁ ବହୁ ନାମୀ ଦାମୀ କମ୍ପାନୀ ନିଜ ନିଜ ଭିତରେ ସହଯୋଗ କରି ଏକ ଏକତ୍ରିକରଣ ପ୍ରସ୍ତୁତ କରିଥାଏ । ଏହି କାରଣରୁ ଗ୍ରାହକମାନଙ୍କର ସେହି ସବୁ କମ୍ପାନୀ ମାନଙ୍କ ଉପରେ ବିଶ୍ୱାସ ବଢିଯାଏ ଏବଂ ସେହି ବିଶ୍ୱାସ ପାଇଁ କମ୍ପାନୀଗୁଡ଼ିକ ଅଧିକ ଲାଭ କମାଇବାରେ ସଫଳ ହୋଇଯାଏ । 

### ସେନା
ଦୁଇ କିମ୍ବା ତା'ଠାରୁ ଅଧିକ ସୈନ୍ୟ ମାନଙ୍କ ମଧ୍ୟରେ କୌଣସି ଅଭିଯାନ ହେତୁ ଏକତ୍ରିକରଣ ତିଆରି ହୋଇଥାଏ , ଯାହାଦ୍ୱାରା ସମସ୍ତେ ଗୋଟିଏ କଥା ମାନିଥାନ୍ତି ।

### ସାମାଜିକ ସମୂହ 
ଏକ ଅନୁସନ୍ଧାନରୁ ଜଣା ପଡ଼ିଛି କି, ସାମାଜିକ ସମୂହ କୌଣସି ପ୍ରକାରର ଏକତ୍ରିକରଣକୁ ନିଜର କରିଥାଏ ।

## ବାହାର ଲିଙ୍କ
* କାନାଡ଼ାରେ ଏକତ୍ରିକରଣ ସରକାର  (ଇଂରାଜୀ ରେ)

## ଆଧାର
ଶ୍ରେଣୀ:ରାଜନୀତି
ଟିକେ ଖରା ଟିକେ ଛାଇ

**ଟିକେ ଖରା  ଟିକେ ଛାଇ**, ୨୦୧୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରର ନିର୍ଦ୍ଦେଶନା ଦେଇଥିଲେ କୁମାର ସରୋଜ ଏବଂ ପ୍ରଯୋଜନା କରିଥିଲେ ଅୟସ୍କାନ୍ତ ମହାନ୍ତି । ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱ ସ୍ୱରୂପ । ଜତୀନ୍ଦ୍ର ପ୍ରଧାନ, ବିଶ୍ୱ ସ୍ୱରୂପ, ମାନସ ସାମଲ, ଦେବୀଦତ୍ତ ମହାନ୍ତି ପ୍ରମୁଖ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ । ବିଶ୍ୱ ସ୍ୱରୂପ, ହ୍ୟୁମାନ ସାଗର, ଯସସ୍ୱିନୀ ନାୟକ, ଅସୀତ ତ୍ରିପାଠୀ, ଅସୀମା ପଣ୍ଡା, ସୁଦୀପ ପ୍ରଭୁ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।

ଦୀପକ କୁମାର, ନବାଗତା ପ୍ରିୟଙ୍କା

## ଅଭିନୟ
* ଦୀପକ ବାରିକ
* ପ୍ରିୟଙ୍କା
* ଦେବାଶିଷ ପତି
* ରକ୍‌ ପାତ୍ର
* ପ୍ରିନସ୍‌ ଆର୍ଯ୍ୟନ୍‌
* ବାବୁ ପ୍ରଧାନ
* ଉମେଶ ଦାଶ
* ଜୁନିଅର ପପୁ
* ଲୀନା

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱ ସ୍ୱରୂପ । ଜତୀନ୍ଦ୍ର ପ୍ରଧାନ, ବିଶ୍ୱ ସ୍ୱରୂପ, ମାନସ ସାମଲ, ଦେବୀଦତ୍ତ ମହାନ୍ତି ପ୍ରମୁଖ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ବେଳେ ବିଶ୍ୱ ସ୍ୱରୂପ, ହ୍ୟୁମାନ ସାଗର, ଯସସ୍ୱିନୀ ନାୟକ, ଅସୀତ ତ୍ରିପାଠୀ, ଅସୀମା ପଣ୍ଡା, ସୁଦୀପ ପ୍ରଭୁ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ରୋମିଓ ଜୁଲିଏଟ

**ରୋମିଓ ଜୁଲିଏଟ**, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ରମେଶ ବାରିକ । ନିର୍ଦ୍ଦେଶକ ସୁଧାକର ବସନ୍ତ ଏହାର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ । ଏହି ଚଳଚ୍ଚିତ୍ରଟି ରଜ ସମୟରେ ମୁକ୍ତିଲାଭ କରିବା ପାଇଁ ଚାରିଆଡ଼େ ଚର୍ଚ୍ଚା ହେଉଥିଲା, ମାତ୍ର ରଜର ଠିକ୍ ମାସେ ପରେ ଅର୍ଥାତ ଜୁଲାଇ ୧୪ରେ ମୁକ୍ତିଲାଭ କରିଥିଲା ।

## ଅଭିନୟ
* ଅରିନ୍ଦମ ରାୟ
* ବର୍ଷା ପ୍ରିୟଦର୍ଶିନୀ
* ମିହିର ଦାସ

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଏହି ଚଳଚ୍ଚିତ୍ରଟିରେ ବିଗତ ଦିନର ସୁପ୍ରସିଦ୍ଧ ଗୀତ 'ନାହିଁ ମୋ ପାଦେ ଆଜି ଘୁଙ୍ଗୁର'କୁ ମଧ୍ୟ ସ୍ଥାନୀତ କରାଯାଇଛି । ଗୀତଗୁଡ଼ିକ ରଚନା କରିଥିଲେ ବସନ୍ତରାଜ ସାମଲ ଏବଂ ସୁବ୍ରତ ନାୟକ । ଚଳଚ୍ଚିତ୍ରର ଗୀତଗୁଡ଼ିକର କଣ୍ଠଦାନ କରିଥିଲେ ଅନନ୍ୟା ଶ୍ରୀତନ ନନ୍ଦ, ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର ଏବଂ ସବିଶେସ ।

### ଗୀତ
## ପୁରସ୍କାର
* ଶ୍ରେଷ୍ଠ ନାୟକ - ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌- ୨୦୧୮ 

## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଜେମ୍ସ ବାଇସକାଉଣ୍ଟ ସେଭର୍ନ

**  ଜେମ୍ସ ମାଉଣ୍ଟବେଟେନ ବାଇସକାଉଣ୍ଟ ସେଭର୍ନ** (ପୁରା ନାମ: ***ଜେମ୍ସ ଆଲେକଜାଣ୍ଡାର ଫିଲିପ ଥିଓ ମାଉଣ୍ଟବେଟେନ - ବିଞ୍ଜର***) ରାଜକୁମାର ଏଡ଼ୱର୍ଡ ଏବଂ ସୋଫୀଙ୍କ ଏକ ମାତ୍ର ପୁତ୍ର ଅଟନ୍ତି । ସେ ମହାରାଣୀ ଏଲିଜାବେଥ ଦ୍ୱିତୀୟଙ୍କ ସବୁଠାରୁ ସାନ ନାତି ଅଟନ୍ତି । ଜେମ୍ସଙ୍କ ଜନ୍ମ ୧୭ ଡିସେମ୍ବର ୨୦୦୭ ମସିହାରେ ଫର୍ମଲ ପାର୍କ ହସ୍ପିଟାଲ, ସରୀ, ଇଂଲଣ୍ଡରେ ହୋଇଥିଲା । ତାଙ୍କର ବପତିସ୍ମ ସଂସ୍କାର ୧୯ ଏପ୍ରିଲ ୨୦୦୮ ମସିହାରେ ବିଣ୍ଡସର କାସଲ, ବର୍କଶାୟରରେ କରାଯାଇଥିଲା । ନିଜ ଜନ୍ମ ସମୟରେ ନିଜ ଜେଜେମା', ରାଣୀ ଏଲିଜାବେଥ ଦ୍ୱିତୀୟଙ୍କ ପରେ ବ୍ରିଟିଶ ରାଜତନ୍ତ୍ର ଉପରେ ବ୍ରିଟିଶ ରାଜସତ୍ତାର ଅନୁକ୍ରମରେ ଅଷ୍ଟମ ତମ ସ୍ଥାନରେ ଥିଲେ; କୌମ୍ବ୍ରିଜର ରାଜକୁମାର ଜର୍ଜ ଏବଂ କୌମ୍ବ୍ରିଜର ରାଜକୁମାରୀ ଶାର୍ଲଟଙ୍କ ଜନ୍ମ ପରେ, ବର୍ତ୍ତମାନ ସମୟରେ ସେ ଦଶମ ସ୍ଥାନରେ ରହିଛନ୍ତି । ସେ ନିଜ ବଡ଼ ଭଉଣୀ ଏବଂ ମାତା-ପିତାଙ୍କ ସହିତ ବଗଶାଟ ପାର୍କ, ସରୀରେ ରହୁଛନ୍ତି ।  

## ଏହାକୁ ମଧ୍ୟ ଦେଖନ୍ତୁ
*ବ୍ରିଟିଶ ରାଜପରିବାର
*ବ୍ରିଟିଶ ରାଜସତ୍ତାର ଅନୁକ୍ରମ

## ଆଧାର
ଶ୍ରେଣୀ:୨୦୦୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଯୁକ୍ତରାଜ୍ୟର ରାଜକୁମାର
ନିଝୁମ ରାତିର ସାଥୀ (୨୦୧୭)

**ନିଝୁମ ରାତିର ସାଥୀ**, ୨୦୧୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସନ୍ତୋଷ କୁମାର ସିଂ ଏବଂ ଅନାମ ଚରଣ ସାହୁ । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ନିର୍ଦ୍ଦେଶକ ସଞ୍ଜୟ ନାୟକ । ମିଳୟ ମିଶ୍ର ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ହ୍ୟୁମାନ ସାଗର, ପ୍ରଫୁଲ୍ଲ ବେହେରା, ଇରା ମହାନ୍ତି, ଅଞ୍ଜୁ ପ୍ରମୁଖ କଣ୍ଠଦାନ କରିଥିଲେ ।

ଏହି ଚଳଚ୍ଚିତ୍ରରେ ମୁଖ୍ୟ ଭୂମିକାରେ ନାୟକ ଚନ୍ଦନ, ଜ୍ୟୋତି ଏବଂ ନାୟିକା ତମନ୍ନା ବ୍ୟାସ ଅଭିନୟ କରିଥିଲେ । ଅନ୍ୟାନ୍ୟ ଭୁମିକାରେ ପ୍ରେମାନନ୍ଦ ପରିଡ଼ା, ପଲ୍ଲବୀ, ସୁମନ, କୁନା ତ୍ରିପାଠୀ ଏବଂ ବିଜୁ ବଡ଼ଜେନା ଆଦି ଅଭିନୟ କରିଥିଲେ । ଅଭିନେତ୍ରୀ ସୋନାଲୀ ଏହି ଚଳଚ୍ଚିତ୍ର ଜରିଆରେ ତାଙ୍କର ପ୍ରଥମ ଅଭିନୟ ଆରମ୍ଭ କରିଥିଲେ ।

## ଅଭିନୟ
* ଜ୍ୟୋତି ରଞ୍ଜନ ନାୟକ
* ତମନ୍ନା ବ୍ୟାସ
* ଚନ୍ଦନ
* ପ୍ରେମାନନ୍ଦ ପରିଡ଼ା
* ପଲ୍ଲବୀ
* ସୋନାଲୀ
* କୁନା ତ୍ରିପାଠୀ
* ସୁମନ
* ବିଜୁ ବଡ଼ଜେନା

## କାହାଣୀ
## ଗୀତ ଏବଂ ସଙ୍ଗୀତ
ମିଳୟ ମିଶ୍ର ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ହ୍ୟୁମାନ ସାଗର, ପ୍ରଫୁଲ୍ଲ ବେହେରା, ଇରା ମହାନ୍ତି, ଅଞ୍ଜୁ ପ୍ରମୁଖ କଣ୍ଠଦାନ କରିଥିଲେ । ଏହି ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ ଅରୁଣ ମନ୍ତ୍ରୀ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଅଷ୍ଟ୍ରେଲିଆ ଆଦିମ ଅଧିବାସୀ

** ଅଷ୍ଟ୍ରେଲିଆ ଆଦିମ ଅଧିବାସୀ ** (Aboriginal Australians) ଅଷ୍ଟ୍ରେଲିଆର ମୁଖ୍ୟଭୂମି ଏବଂ ତସ୍ମାନିୟ ଦ୍ୱୀପର ମୂଳ ନିବାସୀ ଅଟନ୍ତି । ସେମାନେ ବହୁ ଶାଖାମାନଙ୍କରେ ସଙ୍ଗଠିତ ହୋଇଥାନ୍ତି ଏବଂ ସେମାନଙ୍କର ବହୁ ମୂଳ ଭାଷା ମଧ୍ୟ ରହିଛି । ବ୍ରିଟେନରେ ଉପନିବେଶୀ ଆଦିବାସୀ ପ୍ରଥମେ ଅଷ୍ଟ୍ରେଲିଆରେ ବହୁସଂଖ୍ୟକ ଥିଲେ ।  2170 ଦଶକ ପର୍ଯ୍ୟନ୍ତ ଅଷ୍ଟ୍ରେଲିଆର ସରକାର ସେମାନଙ୍କ ସାଂସ୍କୃତିକ ବିରାସତକୁ ନଷ୍ଟ କରିବାର ପ୍ରୟାସ କରିଥିଲେ , ଯାହାର ଅନ୍ତର୍ଗତ ସେମାନଙ୍କ ପିଲାମାନଙ୍କୁ ପ୍ରାୟତଃ ମାତା-ପିତାଙ୍କଠାରୁ ଅଲଗା କରି ୟୁରୋପୀୟ ଶୈଳୀର ପାଠଶାଳାରେ ବନ୍ଦୀ ରଖା ଯାଉଥିଲା । 13 ଫେବୃଆରୀ 2008 ମସିହାରେ ଅଷ୍ଟ୍ରେଲିଆ ସରକାର ଔପଚାରିକ ରୂପରେ ଏହି ସମୁଦାୟଙ୍କୁ କ୍ଷମା ମାଗିଥିଲେ । ଅଷ୍ଟ୍ରେଲିଆ ଆଦିମ ଅଧିବାସୀ ମାନଙ୍କ ସଙ୍ଗୀତ ଏବଂ କଳା ଶୈଳୀ ଏବେ ମଧ୍ୟ ବିଶ୍ୱ ସାରା ପ୍ରସିଦ୍ଧି ଲାଭ କରିଛି । 

## ଫଟୋ ଗ୍ୟାଲେରି

186 Aboriginal dwellings w480.jpg
1981 event Australian aboriginals.jpg
Glen Namundja.jpg
Didgeridoo (Imagicity 1070).jpg

## ଆଧାର
ମିଠା ମିଠା

**ମିଠା ମିଠା**, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରର ପ୍ରଯୋଜନା କରିଥିଲେ ସଞ୍ଜୟ କୁମାର ରାଉତ ଏବଂ ତ୍ରିଲୋଚନ ଦାସ  । ସଙ୍ଗୀତ ନିର୍ଦ୍ଦେଶକ ତ‌ଥା ଗୀତିକାର ଶ୍ରୀକାନ୍ତ ଗୌତମ ଏହି ଚଳଚ୍ଚିତ୍ରର ଗୀତ, କାହାଣୀ, ସଂଳାପ ଲେଖିଥିବା ବେଳେ ନିଜେ ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ।

ଏହି ଚଳଚ୍ଚିତ୍ର ପାଇଁ ଶ୍ରୀକାନ୍ତ ଗୌତମ ୨୦୧୫ରେ ଇ ଟିଭି ଓଡ଼ିଆରେ 'ମିଠା ମିଠା ଯୋଡ଼ି' ନାମକ ଏକ କାର୍ଯ୍ୟକ୍ରମ କରିଥିଲେ । ଏହି କାର୍ଯ୍ୟକ୍ରମ ଜରିଆରେ ସେ ଏହି ଚଳଚ୍ଚିତ୍ରର ନାୟିକା ଏବଂ ନାୟିକା ଚୟନ କରିଥିଲେ । ଏହି କାର୍ଯ୍ୟକ୍ରମରେ ଜ୍ୟୋତି ଏବଂ ଅଙ୍କିତା ବିଜେତା ହୋଇଥିଲେ । ଏହାପରେ ଚଳଚ୍ଚିତ୍ରଟିର ସୁଟିଂ ଆରମ୍ଭ ହୋଇଥିଲା । ଏହି କାର୍ଯ୍ୟକ୍ରମରୁ ରାଜେଶ, ଶ୍ରଦ୍ଧା ଏବଂ ସମ୍ଭବଙ୍କୁ ମଧ୍ୟ ଏହି ଚଳଚ୍ଚିତ୍ରରେ ଅଭିନୟର ସୁଯୋଗ ମିଳିଥିଲା । ଏହି ୫ ଜଣ ନୂଆ ମୁହଁ ସ‌ହ ପ୍ରକୃତି ମିଶ୍ରଙ୍କୁ ମଧ୍ୟ ଚଳଚ୍ଚିତ୍ରରେ ନାୟିକା ଭାବରେ ନିଆଯାଇଥିଲା । ଶ୍ରୀକାନ୍ତଙ୍କ ସ‌ହ ସ୍ମିତା ମହାନ୍ତି, ହରିହର ମହାପାତ୍ର, ଅଶ୍ରୁମୋଚନ, ହର ରଥ ପ୍ରମୁଖ ଚଳଚ୍ଚିତ୍ରର ବିଭିନ୍ନ ଭୂମିକାରେ ଥିଲେ । ନାୟକ ଜ୍ୟୋତିଙ୍କର ଏହି ଚଳଚ୍ଚିତ୍ରଟି ପ୍ରଥମ ଚଳଚ୍ଚିତ୍ର ଥିଲା, ମାତ୍ର ମୁକ୍ତିଲାଭରେ ବିଳମ୍ବ ହେତୁ ଏହି ଚଳଚ୍ଚିତ୍ର ମୁକ୍ତିଲାଭ ବେଳକୁ ତାଙ୍କର ଅନ୍ୟ ୩ଟି ଚଳଚ୍ଚିତ୍ର ମୁକ୍ତିଲାଭ କରିସାରିଥିଲା ।

## ଅଭିନୟ
* ଜ୍ୟୋତି ରଞ୍ଜନ ନାୟକ
* ଅମ୍ରିତା
* ସମ୍ଭବ ମାନସିଂ
* ଶ୍ରଦ୍ଧା ପାଣିଗ୍ରାହୀ
* ରାଜ ରାଜେଶ ପଣ୍ଡା
* ପ୍ରକୃତି ମିଶ୍ର
* ଶ୍ରୀକାନ୍ତ ଗୌତମ
* ହରିହର ମହାପାତ୍ର
* ସ୍ମିତା ମହାନ୍ତି
* ଅଶ୍ରୁମୋଚନ ମହାନ୍ତି
* ହର ରଥ

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଏବଂ ଗୀତଗୁଡ଼ିକ ରଚନା କରିଥିଲେ ଶ୍ରୀକାନ୍ତ ଗୌତମ । ଇରା ମହାନ୍ତି, ସଂଗ୍ରାମ, ବିଷ୍ଣୁମୋହନ କବି, ହ୍ୟୁମାନ ସାଗର, ସତ୍ୟଜିତ୍ ଏବଂ ଅସୀମା ପଣ୍ଡା ପ୍ରମୁଖ ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ପ୍ଲାଟେଲେଟ ଟ୍ରାନ୍ସଫ୍ୟୁଜନ

**ପ୍ଲାଟେଲେଟ ଟ୍ରାନ୍ସଫ୍ୟୁଜନ** (ଇଂରାଜୀ ଭାଷାରେ **Platelet transfusion**, ଅନ୍ୟ ନାମ **ପ୍ଲାଟେଲେଟ କନସେଣ୍ଟ୍ରେଟ**, ଏକ ପଦାର୍ଥ ଯାହା ଥ୍ରୋମ୍ବୋସାଇଟିପେନିଆ (low platelet count) ବା ସ୍ୱଳ୍ପ ପ୍ଲାଟେଲେଟ କାମ (poor platelet function)  ଯୋଗୁ ରକ୍ତସ୍ରାବ (bleeding) ହେଉଥିଲେ ତାହାର ପ୍ରତିଷେଧ ବା ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏହା ଶିରାଭ୍ୟନ୍ତରରେ ଇଞ୍ଜେକସନ (injection into a vein ଆକାରରେ ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା, ସଂକ୍ରମଣ (infection) ଓ ଟ୍ରାନ୍ସଫ୍ୟୁଜନ ଜନିତ ଫୁସଫୁସ ଆଘାତ (lung injury) ହୋଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ୟୁନିଟର ମୂଲ୍ୟ ପ୍ରାୟ ୨୦୦ ପାଉଣ୍ଡ । ଏହାର କେତେକ ସଂସ୍କରଣରେ ଶ୍ୱେତ ରକ୍ତ କଣିକାମାନ (white blood cells) ଆଂଶିକ ଭାବେ ବାହାର କରିଦିଆଯାଇଥାଏ ବା ଗାମା ରାଡିଏସନ (gamma irradiated) କରାଯାଇଥାଏ କାରଣ ଏହା କେତେକ ଲୋକଙ୍କ ପ୍ରତି ଉପକାରୀ ସାବ୍ୟସ୍ତ ହୁଏ ।

## ଆଧାର 
ଶ୍ରେଣୀ:ଔଷଧ
ପାକାରାଇମା ପାହାଡ଼

**ପାକାରାଇମା ପାହାଡ଼** (ଇଂରାଜୀ: Pacaraima Mountains, ସ୍ପେନ ଭାଷା: Sierra Pacaraima) ଦକ୍ଷିଣ ଆମେରିକାର ଗୟାନା ଦେଶରେସ୍ଥିତ ଏକ ପର୍ବତମାଳା ଅଟେ । ଏହା ପୂର୍ବରୁ ପଶ୍ଚିମରେ 800 କିମି ପର୍ଯ୍ୟନ୍ତ ଗତିକରିଛି ଏବଂ 2,810 ମିଟର (1,220 ଫୁଟ) ଲମ୍ବା ରୋରାଇମା ପର୍ବତ  (Mount Roraima) ଏହାର ସବୁଠାରୁ ଉଚ୍ଚ ପାହାଡ଼ ଅଟେ ଅଟେ । ଏହା ଗୟାନର ବ୍ରାଜିଲର "*ବେନେଜୁଏଲ*" ସହିତ ଲାଗିଥିବା ଅନ୍ତରାଷ୍ଟ୍ରୀୟ ସୀମାର ସମୀପ ଅଟେ । ପାକାରାଇମା ପାହାଡ଼ର ଶ୍ରେଣୀଗୁଡ଼ିକ ଉତ୍ତରରେସ୍ଥିତ ଓରିନୋକୋ ନଦୀର ଘାଟୀକୁ ନିଜଠାରୁ ଦକ୍ଷିଣରେସ୍ଥିତ ଆମେଜୋନ ନଦୀର କ୍ଷେତ୍ରରେ ବାଣ୍ଟିହୋଇଥାଏ ।

## ଆଧାର
ଶ୍ରେଣୀ:ପର୍ଯ୍ୟଟନ ସ୍ଥାନ
ଦେବାଶିଷ ସାମନ୍ତରାୟ

**ଦେବାଶିଷ ସାମନ୍ତରାୟ** (ଜନ୍ମ:୧୪ ଫେବୃଆରୀ ୧୯୭୫) ଜଣେ ଓଡ଼ିଆ ଗାଳ୍ପିକ ଓ ଔପନ୍ୟାସିକ ।
ସେ *ପର୍ବ*, *ଭିନ୍ନସ୍ୱର*, *ସତମୁହଁ*, *ରାହା*, *ଛକିଶୂନ*, *ପ୍ରତିବିମ୍ବ* ଭଳି ଗଳ୍ପ ଏବଂ *ଏପଟେ ସେପଟେ*, *ବିନ୍ଦୁରୁ ବୃତ୍ତ* ଭଳି ଉପନ୍ୟାସ ରଚନ କରିଛନ୍ତି ।

## ବାଲ୍ୟଜୀବନ ଓ ଶିକ୍ଷା 
ଦେବାଶିଷ, ନୟାଗଡ଼ ଜିଲ୍ଲାର ରଣପୁରଅନ୍ତର୍ଗତ ଅଡାଲ ଗ୍ରାମରେ ଜନ୍ମଗ୍ରହଣ କରିଥିଲେ । ଅଡାଲ ଶଙ୍କର୍ଷଣ ବିଦ୍ୟାଳୟରୁ ୧୯୯୦ମସିହାରେ ମାଟ୍ରିକ ଓ କଣ୍ଟାବାଡ଼ସ୍ଥିତ ରମାମଣୀ ମହାବିଦ୍ୟାଳୟରେ +୨ବିଜ୍ଞାନ ପଢ଼ିଥିଲେ । ତାପରେ ନୟାଗଡ଼ ମହାବିଦ୍ୟାଳୟରୁ +୩ବିଜ୍ଞାନ ଓ କଲିକତାରୁ ଚାଟାର୍ଡ ଆକାଉଣ୍ଟାନ୍ସି ପଢ଼ିଥିଲେ । କଟକର ଏକ ଚାଟାର୍ଡ ଆକାଉଣ୍ଟାନ୍ସି ସଂସ୍ଥାରୁ ସେ ଚାକିରି ଜୀବନ ଆରମ୍ଭ କରିଥିଲେ ।

## ରଚନାବଳୀ 
ମା'ଙ୍କଠାରୁ ଗପ ଶୁଣି ସେ ସାହିତ୍ୟ ପଢ଼ିବା, ଲେଖିବା ପ୍ରତି ଆକର୍ଷିତ ହୋଇଥିଲେ । ନୟାଗଡ଼ କଲେଜ ମୁଖପତ୍ର 'ରୁକ୍ଷୀ'ରେ ତାଙ୍କ ପ୍ରଥମ କବିତା 'ବୋଉ' ପ୍ରକାଶିତ ହୋଇଥିଲା । 'ପୁଅ' ଥିଲା ତାଙ୍କର ପ୍ରଥମ ପ୍ରକାଶିତ କ୍ଷୁଦ୍ରଗଳ୍ପ । ଏହି ଗପ ତାଙ୍କୁ ପାଠକୀୟ ପରିଚିତି ଆଣି ଦେଇଥିଲା ।

## ରଚନାବଳୀ 
### ଗଳ୍ପ 
* ପର୍ବ
* ଭିନ୍ନସ୍ୱର
* ସତମୁହଁ
* ରାହା
* ଛକିଶୂନ
* ପ୍ରତିବିମ୍ବ

### ଉପନ୍ୟାସ 
* ଏପଟେ ସେପଟେ
* ଭିଡ଼ ଭିତରୁ ଜଣେ
* ବିନ୍ଦୁରୁ ବୃତ୍ତ
 
## ପୁରସ୍କାର ଓ ସମ୍ମାନ 
* ସୁବ୍ରତ ରଥ ସ୍ମାରକୀ ପୁରସ୍କାର, ୨୦୨୦ (ଶ୍ରୀ ଗଂଗାଧର ରଥ ଫାଉଣ୍ଡେସନ୍‌ ପ୍ରଦତ୍ତ )
* କିଶୋରୀଚରଣ ପୁରସ୍କାର
* କଥାକଳିକା ସ୍ୱତନ୍ତ୍ର ଯୁବପ୍ରତିଭା ପୁରସ୍କାର
* ରାଜ୍ୟ ଯୁବ ପୁରସ୍କାର
* କଥାସମ୍ରାଟ ଫକୀରମୋହନ ଯୁବ କଥାକାର ସମ୍ମାନ
* କଳିଙ୍ଗପ୍ରଭା ସାରସ୍ୱତ ସମ୍ମାନ
* ଟାଇମପାସ ସ୍ୱୟଂଶ୍ରୀ ସମ୍ମାନ
* କୁଞ୍ଜବିହାରୀ ଦାସ ଉପନ୍ୟାସ ସମ୍ମାନ

## ଆଧାର 
ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ତମକୁ ଦେଖିଲା ପରେ

**ତମକୁ ଦେଖିଲା ପରେ**, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଶୁଭମ ପାଢ଼ୀ ଏବଂ ନିର୍ଦ୍ଦେଶନା ଦେଇଥିଲେ ଚନ୍ଦନ ମହାପାତ୍ର । ଭାରତୀ ପାଢ଼ୀ ଏହି ଚଳଚ୍ଚିତ୍ରର କାହାଣୀ ଲେଖିଥିବା ବେଳେ ଆଲୋକ ରାୟ ଏହାର ସଂଳାପ ଲେଖିଥିଲେ ।  ୨୦୧୭ ମସିହା ଜାନୁଆରୀ ୧୩ରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଏବଂ ଗୀତ ରଚନା କରିଥିଲେ ଅରୁଣ ମନ୍ତ୍ରୀ । ଇରା ମହାନ୍ତି, ହ୍ୟୁମାନ ସାଗର, ବିଷ୍ଣୁମୋହନ କବି, ଶୈଳଭାମା ମିଶ୍ର, ଅଭିଜୀତ ମିଶ୍ର, ନଭ୍ୟା, ପ୍ରଫୁଲ୍ଲ ବେହେରା ଏବଂ ବିଭୁ କିଶୋର ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।

ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ସମ୍ବିତ ଓ ସିଦ୍ଧାନ୍ତ ମହାପାତ୍ର ଏବଂ ନାୟିକା ଝିଲିକ୍ ଭଟ୍ଟାଚାର୍ଯ୍ୟ ଓ ନୈନା ଦାସ । ହରିହର ମହାପାତ୍ର, ମୀନକେତନ, ପ୍ରିୟଙ୍କା ପଟ୍ଟନାୟକ, ପ୍ରଦ୍ୟୁମ୍ନ ଲେଙ୍କା, ଜୀବନ ପଣ୍ଡା, କ୍ରୀଷ୍ଣା, ନଭ୍ୟା ପ୍ରଭୃତି ଚଳଚ୍ଚିତ୍ରର ଅନ୍ୟାନ୍ୟ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସମ୍ବିତ ଆଚାର୍ଯ୍ୟ
* ସିଦ୍ଧାନ୍ତ ମହାପାତ୍ର
* ଝିଲିକ୍ ଭଟ୍ଟାଚାର୍ଯ୍ୟ
* ନୈନା ଦାସ
* ହରିହର ମହାପାତ୍ର
* ମୀନକେତନ
* ମିହିର ଦାସ
* ପ୍ରିୟଙ୍କା ପଟ୍ଟନାୟକ
* ପ୍ରଦ୍ୟୁମ୍ନ ଲେଙ୍କା
* ଜୀବନ ପଣ୍ଡା
* କ୍ରୀଷ୍ଣା
* ନଭ୍ୟା

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଏବଂ ଗୀତରଚନା କରିଥିଲେ ଅରୁଣ ମନ୍ତ୍ରୀ । ଇରା ମହାନ୍ତି, ହ୍ୟୁମାନ ସାଗର, ବିଷ୍ଣୁମୋହନ କବି, ଶୈଳଭାମା ମିଶ୍ର, ଅଭିଜୀତ ମିଶ୍ର, ନଭ୍ୟା, ପ୍ରଫୁଲ୍ଲ ବେହେରା ଏବଂ ବିଭୁ କିଶୋର ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଫ୍ରେସ ଫ୍ରୋଜନ ପ୍ଲାଜମା

**ଫ୍ରେସ ଫ୍ରୋଜନ ପ୍ଲାଜମା** (ଇଂରାଜୀ ଭାଷାରେ **Fresh frozen plasma** ବା **FFP**) ଏକ ରକ୍ତ ଜାତୀୟ ପଦାର୍ଥ (blood product) ଯାହା ସମ୍ପୁର୍ଣ୍ଣ ରକ୍ତରୁ (whole blood) ପ୍ରସ୍ତୁତ କରାଯାଏ । ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଏହା ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ ଓ ଗଲୁ ହୋଇପାରେ ।

ଦ୍ୱିତୀୟ ବିଶ୍ୱ‌‌ଯୁଦ୍ଧ ପରେ ଏହା ପ୍ରଥମେ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ସଂଯୁକ୍ତ ରାଷ୍ଟ୍ରରେ ଏହାର ଏକ ୟୁନିଟର ମୂଲ୍ୟ ପ୍ରାୟ ୩୦ ପାଉଣ୍ଡ । ଏହା ଅନ୍ୟ କେତେକ ଧରଣର ପ୍ରସ୍ତୁତିରେ ବିକ୍ରୟ ହେଉଛି ଓ ସେମାନଙ୍କର ନାମ ଫ୍ଲେବୋଟୋମିର ୨୪ଘଣ୍ଟା ମଧ୍ୟରେ ବରଫିକୃତ ପ୍ଲାଜମା (plasma frozen within 24 hours after phlebotomy), କ୍ରାୟୋପ୍ରେସିପିଟେଟ ରିଡ୍ୟୁସ୍‌ଡ ପ୍ଲାଜମା (cryoprecipitate reduced plasma) ଓ ସଲଭେଣ୍ଟ ଡିଟରଜେଣ୍ଟ ପ୍ଲାଜମା (solvent detergent plasma) ।

## ଆଧାର
ପ୍ୟାକ୍‌ଡ ରେଡ ବ୍ଲଡ ସେଲ୍‌ସ

**ପ୍ୟାକ୍‌ଡ ରେଡ ବ୍ଲଡ ସେଲ୍‌ସ** ବା **ଏକତ୍ରିତ ଲୋହିତ ରକ୍ତ କଣିକା** (ଇଂରାଜୀ ଭାଷାରେ **Packed red blood cells**, ଅନ୍ୟ ନାମ **ରେଡ ସେଲ ଇନସେଣ୍ଟ୍ରେଟ**/**red cell concentrate** ବା **ପ୍ୟାକ୍‌ଡ ସେଲ୍‌ସ**/ **packed cells**) ପ୍ୟାକେଟରେ ପୃଥକ୍ କରାଯାଇଥିବା ଲୋହିତ ରକ୍ତ କଣିକା (red blood cells) ସମୂହ ରକ୍ତ ଟ୍ରାନ୍ସଫ୍ୟୁଜନ (:en:blood transfusion) ନିମନ୍ତେ ଥାଏ । ଏହା ଆନିମିଆ ରୋଗରେ ବ୍ୟବ‌ହାର କରାଯାଏ ଯେଉଁଥିରେ ହେମୋଗ୍ଲୋବିନ ୭-୮ ଗ୍ରା/ଡେ:ଲି:ରୁ କମ୍ ଥାଏ । ଏକ ୟୁନିଟ ଦେଲେ ହେମୋଗ୍ଲୋବିନ ସ୍ତର ୧୦ଗ୍ରା/ଲି ହୋଇଯାଏ । କର୍କଟ କେମୋଥେରାପିରେ (cancer chemotherapy) ବା ହେମୋଗ୍ଲୋବିନୋପାଥିରେ (hemoglobin disorders) ବାରମ୍ବାର ଏହି ଟ୍ରାନସ୍‌ଫ୍ୟୁଜନ ଆବଶ୍ୟକ ହୁଏ । ରକ୍ତଦାନ ପୂର୍ବରୁ କ୍ରସ ମ୍ୟାଚିଙ୍ଗ (Cross matching) ଆବଶ୍ୟକ ହୁଏ । 

ପାର୍ଶ୍ୱ ପ୍ରତିକ୍ରିୟାରେ ଦେଖାଯାଉଥିବା ଆଲର୍ଜି ପ୍ରତିକ୍ରିୟା ମଧ୍ୟରେ ଆନାଫାଇଲାକ୍‌ସିସ, ହେମୋଲାଇସିସ (red blood cell breakdown), ସଂକ୍ରମଣ (infection), ଭଲ୍ୟୁମ ଓଭରଲୋଡ଼ (volume overload) ଓ ଫୁସଫୁସ ଆଘାତ (lung injury) ହୋଇପାରେ । ଅଧୁନା ବିକଶିତ ଦେଶମାନଙ୍କରେ (developed world) ଏହାର ଉନ୍ନତ ପ୍ରସ୍ତୁତି ଯୋଗୁ ହେପାଟାଇଟିସ ସି ଓ ଏଚଆଇଭି/ଏଡସ ଭଳି ଭୁତାଣୁ ସଂକ୍ରମଣ (viral infections) ସଙ୍କଟ ଏକ ନିୟୁତରେ ଗୋଟିଏ ହୋଇପାରେ । ଏହା ସମ୍ପୁର୍ଣ୍ଣ ରକ୍ତରୁ (whole blood) ଆଫେରେସିସଦ୍ୱାରା (apheresis) ପ୍ରସ୍ତୁତ କରାଯାଏ । ଏହା ୩ରୁ ୬ସପ୍ତାହ ପର୍ଯ୍ୟନ୍ତ ରହିପାରେ ।

ସନ ୧୯୬୦ରୁ ପ୍ୟାକ୍‌ଡ ରେଡ ବ୍ଲଡ ସେଲ୍‌ସ ବ୍ୟାପକ ଭାବରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ୟୁନିଟର ମୂଲ୍ୟ ୧୨୦ ପାଉଣ୍ଡ । ହୋଲ ବ୍ଲଡ, ଲିଉକୋସାଇଟ ରିଡୁସ୍‌ଡ ରେଡ ବ୍ଲଡ ସେଲ୍‌ସ (:en:leukocyte reduced red blood cells) ଓ ୱାସ୍‌ଡ ରେଡ ବ୍ଲଡ ସେଲ୍‌ସ (washed red blood cells) ଆଦି ଅନେକ ରକମରେ ସଂକଳନ ଆଜିକାଲି ଉପଲବ୍‌ଧ ହେଉଛି ।

## ଆଧାର 
ଶ୍ରେଣୀ:ଔଷଧ
ସମ୍ପୂର୍ଣ୍ଣ ରକ୍ତ

**ସମ୍ପୁର୍ଣ୍ଣ ରକ୍ତ** ବା **ହୋଲ ବ୍ଲଡ (ଇଂରାଜୀ ଭାଷାରେ ** **Whole blood** ବା **WB**) କ‌ହିଲେ ରକ୍ତଦାନ ହୋଇଥିବା ସମ୍ପୁର୍ଣ୍ଣ ରକ୍ତକୁ (blood) ବୁଝାଏ । ଏକ ୟୁନିଟ ଏହି ରକ୍ତଦାନ‌ଦ୍ୱାରା ହେମୋଗ୍ଲୋବିନ ସ୍ତର ୧୦ଗ୍ରା/ଲି ଅଧିକ ହୋଇଯାଏ ।

ଏହାର ପ୍ରତିକ୍ରିୟାରେ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା, ହେମୋଲାଇସିସ (red blood cell breakdown), ଅଧିକ ମାତ୍ରାର ପୋଟାସିଅମ (high blood potassium), ସଂକ୍ରମଣ (‌infection), ଅତ୍ୟଧିକ ପରିମାଣ ଲୋଡ (volume overload) ଓ ଫୁସଫୁସ ଆଘାତ (lung injury) ହୋଇପାରେ । ରକ୍ତ ସଂଗ୍ରହ ସମୟରେ ଆଣ୍ଟକୋଆଗୁଲାଣ୍ଟ (anticoagulant) ଓ ପ୍ରିଜରଭେଟିଭ (preservative) ସ‌ହିତ ମିଶେଇ ଦିଆଯାଇଥାଏ ।

ସର୍ବପ୍ରଥମେ ସନ୧୮୧୮ରେ ସମ୍ପୁର୍ଣ୍ଣ ରକ୍ତ ଟ୍ରାନସଫ୍ୟୁଜନ କରାଯାଇଥିଲା କିନ୍ତୁ ପ୍ରଥମ ବିଶ୍ୱ ଯୁଦ୍ଧ ଓ ଦ୍ୱିତୀୟ ବିଶ୍ୱ ଯୁଦ୍ଧରେ ଏହା ସାଧାରଣ ଭାବରେ ବ୍ୟବ‌ହାର କରାଗଲା । First  Second World War. ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ୟୁନିଟର ମୂଲ୍ୟ ୫୦ ଆମେରିକୀୟ ଡଲାର । ବିକାଶଶୀଳ ଦେଶମାନଙ୍କ (developing world) ଓ ମିଲିଟାରୀ (military) ବ୍ୟତୀତ ଅନ୍ୟ ସ୍ଥାନମାନଙ୍କରେ ସାଧାରଣତଃ ଏହି ହୋଲବ୍ଲଡ ଆଉ ଦିଆଯାଉନାହିଁ । ଏହାଠାରୁ ଅନେକ ରକ୍ତଜାତୀୟ ପଦାର୍ଥ (blood products) ଯେପରିକି ପ୍ୟକ୍‌ଡ ରେଡ ବ୍ଲଡ ସେଲସ (packed red blood cells), ପ୍ଲାଟେଲେଟ କନସେଣ୍ଟ୍ରେଟ (platelet concentrate), କ୍ରାୟୋ ପ୍ରେସିପିଟେଟ (cryoprecipitate), ଓ ଫ୍ରେସ ଫ୍ରୋଜନ ପ୍ଲାଜମା ପ୍ରସ୍ତୁତ କରାଯାଏ ।

## ଆଧାର 
ଶ୍ରେଣୀ:ଔଷଧ
ଅଞ୍ଜନା ମିଶ୍ର ଧର୍ଷଣ ମାମଲା

ଅଞ୍ଜନା ମିଶ୍ର ଧର୍ଷଣ ମାମଲା ୧୯୯୯ ମସିହାରେ ଓଡ଼ିଶାରେ ଘଟିଥିବା ଏକ ବହୁଚର୍ଚ୍ଚିତ ଅପରାଧିକ ମାମଲା । ସୁଭାଷ ମିଶ୍ର ନାମକ ଜନୈକ ଭାରତୀୟ ବନ ସେବା ଅଧିକାରୀଙ୍କ ପରିତ୍ୟକ୍ତା ସ୍ତ୍ରୀ ୯ ଜାନୁଆରୀ ୧୯୯୯ରେ ଧର୍ଷଣର ଶିକାର ହୋଇଥିଲେ ଏବଂ ଏହି ଘଟଣା ତତ୍କାଳୀନ ଓଡ଼ିଶାରେ ରାଜନୈତିକ ହଇଚଇ ସୃଷ୍ଟି କରିଥିଲା । ଏପରିକି, ଉକ୍ତ ଘଟଣାରେ ତତ୍କାଳୀନ ମୁଖ୍ୟମନ୍ତ୍ରୀ ଜାନକୀ ବଲ୍ଲଭ ପଟ୍ଟନାୟକ ଏବଂ ତାଙ୍କ ତଥାକଥିତ ବନ୍ଧୁ ତଥା ପୂର୍ବତନ ମହାଧୀବକ୍ତା ଇନ୍ଦ୍ରଜିତ ରାୟଙ୍କର ପ୍ରଛନ୍ନ ହାତ ଥିବା ଅଭିଯୋଗ ହୋଇଥିଲା । ଫଳରେ ଓଡ଼ିଶାର ତତ୍କାଳୀନ ଶାସକ ଦଳ କଂଗ୍ରେସର ଭାବମୂର୍ତ୍ତୀ ଅକ୍ଷୁର୍ଣ୍ଣ ରଖିବା ଉଦ୍ୟମରେ ମୁଖ୍ୟମନ୍ତ୍ରୀ ଜାନକୀ ବଲ୍ଲଭଙ୍କୁ ତାଙ୍କ ଆସନ ହରାଇବାକୁ ପଡିଲା ଏବଂ ଗିରିଧର ଗମାଙ୍ଗ ଉକ୍ତ ପଦବୀ ଲାଭ କଲେ । 
## ଘଟଣା ସଂପର୍କରେ 
ଅଭିଯୋଗ ଅନୁଯାୟୀ, ଘଟଣା ଦିନ ଅର୍ଥାତ ୯ ଜାନୁଆରୀ ୧୯୯୯ ଦିନ ଅଞ୍ଜନା ତାଙ୍କର ଜନୈକ ସାମ୍ବାଦିକା ବନ୍ଧୁଙ୍କସହ ଏକ କାର୍‌ରେ ଯାତ୍ରା କରୁଥିଲେ । ଭୁବନେଶ୍ୱର ଉପକଣ୍ଠସ୍ଥ ବାରଙ୍ଗ ନିକଟବର୍ତ୍ତୀ ଏକ ନିକାଞ୍ଚନ ଜାଗାରେ ତିନିଜଣ ଦୁର୍ବୃତ୍ତ ସେମାନଙ୍କ ପଥରୋଧ କରିବା ସହ ବନ୍ଧୁଙ୍କ ସାମନାରେ ଅଞ୍ଜନାକୁ ଗଣଧର୍ଷଣ କରିଥିଲେ । ଏ ଘଟଣା ପ୍ରଘଟ ହେବା ପରେ ପୋଲିସ ୨୬ ଜାନୁଆରୀ ୧୯୯୯ ଦିନ ମାତ୍ର ଦୁଇଜଣକୁ ଗିରଫ କଲା । ଘଟଣାକ୍ରମରେ ଓଡ଼ିଶା ଉଚ୍ଚ ନ୍ୟାୟାଳୟ ଏହାର ତଦନ୍ତ କେନ୍ଦ୍ରୀୟ ତଦନ୍ତକାରି ବ୍ୟୁରୋଦ୍ୱାରା ହେବା ନିମିତ୍ତ ଆଦେଶ ଦେଇଥିଲେ ।

ଘଟଣାର ମୁଖ୍ୟ ଅଭିଯୁକ୍ତ ବିବେକାନନ୍ଦ ବିଶ୍ୱାଳ ଓରଫ ବିବନ ଘଟଣାର ପ୍ରାୟ ୨୨ ବର୍ଷ ପରେ ୨୧ ଫେବୃଆରୀ ୨୦୨୧ ତାରିଖରେ ମୁମ୍ବାଇର ଲୋନାବଲା ଅଞ୍ଚଳରୁ ଭୁବନେଶ୍ୱର କମିଶନେରେଟ ପୋଲିସଦ୍ୱାରା ଗିରଫ ହେଲା ।

## ମାମଲାର ବିଚାର 
## ଘଟଣା ପୂର୍ବ ଧର୍ଷଣ ଉଦ୍ୟମ 
୧୨ ଜୁଲାଇ ୧୯୯୭ରେ, ଅଞ୍ଜନା ମିଶ୍ର ଆନୁଷ୍ଠାନିକ ଭାବେ ମୁଖ୍ୟମନ୍ତ୍ରୀଙ୍କୁ ଚିଠି ଲେଖି ଅଭିଯୋଗ କରିଥିଲେ ଯେ ୧୧ ଜୁଲାଇରେ ତତକାଳୀନ ଆଡ଼ଭୋକେଟ ଜେନେରାଲ ଶ୍ରୀ ଇନ୍ଦ୍ରଜିତ ରାୟ ତାଙ୍କୁ କଟକସ୍ଥିତ ତାଙ୍କ କାର୍ଯ୍ୟାଳୟ-ନିବାସକୁ ନିମନ୍ତ୍ରଣ କରିଥିଲେ, ଏବଂ ତାଙ୍କୁ ଏକ ଗୁପ୍ତ କଲ ପାଇବା ବାହାନାରେ ତାଙ୍କ ଶୋଇବା ଘରକୁ ନେଇଥିଲେ ଏବଂ ତାଙ୍କୁ ବଳାତ୍କାର କରିବାକୁ ଚେଷ୍ଟା କରିଥିଲେ । କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରାଯାଇ ନ ଥିବାରୁ ଅନେକ ମହିଳା ସଂଗଠନର ପ୍ରତିନିଧୀମାନେ ମୁଖ୍ୟମନ୍ତ୍ରୀଙ୍କୁ ଭେଟି ଏକ ଆପୋଷ ବୁଝାମଣା କରିବାକୁ ପରାମର୍ଶ ଦେଇଥିଲେ । ଏହାକୁ ଅଞ୍ଜନା ପ୍ରତ୍ୟାଖ୍ୟାନ କରିଥିଲେ । ସେ ୧୯ ଜୁଲାଇ ୧୯୯୭ରେ କଟକସ୍ଥିତ କ୍ୟାଣ୍ଟନମେଣ୍ଟ ପୋଲିସ ଷ୍ଟେସନରେ ପ୍ରଥମ ସୂଚନା ରିପୋର୍ଟ ଦାଖଲ କରିଥିଲେ । ଜନ ଅସନ୍ତୋଷ ପରେ ରାୟଙ୍କୁ ଏହି ପଦ ଛାଡିବାକୁ ପଡିଥିଲା ଏବଂ ସିବିଆଇ ଏହାକୁ ନେଇ ମାମଲା ରୁଜୁ କରିଥିଲା । ତାଙ୍କୁ ବଳାତ୍କାର ଉଦ୍ୟମ ଅଭିଯୋଗରେ ଫେବୃଆରୀ ୨୦୦୦ରେ ସିବିଆଇ ଅଦାଲତ କୋର୍ଟ ରାୟଙ୍କୁ ତିନି ବର୍ଷ କାରାଦଣ୍ଡରେ ଦଣ୍ଡିତ କରିଥିଲେ ।

## ଆଧାର
ଶ୍ରେଣୀ:ଓଡ଼ିଶାରେ ଅପରାଧ
ଆସିଲୁ ଯେବେ ତୁ ଯାଆନା ଫେରି

**ଆସିଲୁ ଯେବେ ତୁ ଯାଆନା ଫେରି**, ୧୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ମା ବିରାଜା ମୁଭିଜ୍‌ ବ୍ୟାନରରେ ନିର୍ମିତ ଏହି କଥାଚିତ୍ରର ପ୍ରଯୋଜନା କରିଥିଲେ ପ୍ରିତୀରଞ୍ଜନ ସାହୁ ଏବଂ ଚିତ୍ରନାଟ୍ୟ- ନିର୍ଦ୍ଦେଶନା ଦେଇଥିଲେ ବାବୁଦା ଓ ଦିପୁନ । ଏସ୍. ଚନ୍ଦ୍ରକାନ୍ତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଅରୁଣ ମନ୍ତ୍ରୀ ଗୀତଗୁଡ଼ିକ ରଚନା କରିଥିଲେ । ୨୦୧୬ ମସିହା ସେପ୍ଟେମର ୨୩ରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି ।

ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟିକା ପିଙ୍କି ପ୍ରିୟଦର୍ଶିନୀ ଏବଂ ନାୟକ ପୀୟୁଷ । ଦୀପକ, କୁନା ତ୍ରିପାଠୀ, ଅସୀତ ପତି, ଜୀବନ ପଣ୍ଡା, ସଲିଲ ମିତ୍ର ପ୍ରମୁଖ ଚଳଚ୍ଚିତ୍ରର ଅନ୍ୟାନ୍ୟ ସ‌ହକାରୀ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ପିଙ୍କି ପ୍ରିୟଦର୍ଶିନୀ
* ପୀୟୁଷ
* ଦୀପକ
* କୁନା ତ୍ରିପାଠୀ
* ଅସୀତ ପତି
* ଜୀବନ ପଣ୍ଡା
* ସଲିଲ ମିତ୍ର

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ସ୍ୱର ସଂଯୋଜନା କରିଥିଲେ ସଙ୍ଗୀତ ନିର୍ଦ୍ଦେଶକ ଏସ୍. ଚନ୍ଦ୍ରକାନ୍ତ । 

### ଗୀତ
## ଆଧାର
## ବାହାର ଆଧାର
ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ଖଗେଶ୍ୱର ମହାପାତ୍ର

**ଖଗେଶ୍ୱର ମହାପାତ୍ର** (୨୭ ନଭେମ୍ବର ୧୯୩୩ - ୧୯ ଜୁଲାଇ ୨୦୧୭), ଜଣେ ଓଡ଼ିଆ ସାହିତ୍ୟିକ, ସମାଲୋଚକ, ଭାଷାତତ୍ତ୍ୱବିତ ଏବଂ ଆଦିବାସୀ ସଂସ୍କୃତିର ଗବେଷକ ଥିଲେ ।
ପ୍ରବନ୍ଧ ଓ ସମାଲୋଚନା କ୍ଷେତ୍ରରେ ସେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ପୁରସ୍କୃତ ହୋଇଥିଲେ ।

## ଜୀବନୀ 
ଖଗେଶ୍ୱର ୧୯୩୩ ମସିହା ନଭେମ୍ବର ୨୭ ତାରିଖରେ ଯାଜପୁର ଜିଲାର ବଲଦା ନିକଟସ୍ଥ ଖୋସଲପୁରଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ଭାଷାରେ ସ୍ନାତକୋତ୍ତର ହାସଲ କରିଥିଲେ ଓ ବିଶ୍ୱଭାରତୀ ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଥିଲେ ।
ଉଭୟ ସ୍ନାତକ ଓ ସ୍ନାତକୋତ୍ତର ଶ୍ରେଣୀରେ ସେ ଉତ୍କଳ ବିଶ୍ୱବିଦ୍ୟାଳୟରେ ଓଡ଼ିଆ ଭାଷା-ସାହିତ୍ୟରେ ପ୍ରଥମସ୍ଥାନ ଅଧିକାରକରି ସ୍ୱର୍ଣ୍ଣପଦକ ଲାଭ କରିଥିଲେ । ଓଡ଼ିଶା ସରକାରଙ୍କ ଶିକ୍ଷାବିଭାଗରେ ସେ ନିଜ ଚାକିରି ଜୀବନ ଆରମ୍ଭ କରିଥିଲେ । ପରେ ସେ ଉତ୍କଳ ବିଶ୍ୱବିଦ୍ୟାଳୟ, ବିଶ୍ୱଭାରତୀ ଓ ଦିଲ୍ଲୀ ବିଶ୍ୱବିଦ୍ୟାଳୟରେ ଅଧ୍ୟାପନା କରିଥିଲେ । ବିଶ୍ୱଭାରତୀ ଶାନ୍ତିନିକେତନରେ ସେ ଅଧ୍ୟାପନା କରିବା ସହ, ଓଡ଼ିଆ ଭାଷା ବିଭାଗ ଆରମ୍ଭ କରିଥିଲେ । ମୁଣ୍ଡା, କିଶାନ ପ୍ରଭୃତି ଭାଷା ଉପରେ ସେ ଗବେଷଣା କରି ରାଜ୍ୟ ଓ ରାଜ୍ୟ ବାହାରେ ବିଭିନ୍ନ କର୍ମଶାଳା, ଆଲୋଚନାଚକ୍ରରେ ଅଂଶଗ୍ରହଣ କରିଥିଲେ । ତାଙ୍କ ଉଦ୍ୟମରେ ଆଦିବାସୀଙ୍କ ଜୀବନଧାରା ଉପରେ ପର୍ଯ୍ୟବସିତ ପ୍ରାମାଣିକ ଚଳଚ୍ଚିତ୍ର "ଅନ୍ତର୍ନିହିତ ଜ୍ୟୋତିଧାରା" ଓ "ବଣମଲ୍ଲୀର ମହକ" ନିର୍ମାଣ କରାଯାଇଥିଲା । ଓଡ଼ିଆ ଭାଷା ପ୍ରତିଷ୍ଠାନଦ୍ୱାରା ପ୍ରକାଶିତ ପୁସ୍ତକ ‘ଓଡ଼ିଆ ଭାଷାର ଇତିବୃତି’ ତାଙ୍କ ଅଧ୍ୟକ୍ଷତାରେ ସଂକଳିତ ହୋଇଥିଲା । ଓଡ଼ିଆ ଭାଷା ପ୍ରତିଷ୍ଠାନର ବିଭିନ୍ନ ଓଡ଼ିଆ ଭାଷାର ଗୁଣାତ୍ମକ ମୂଲ୍ୟବୃଦ୍ଧି ସମ୍ପର୍କିତ ପ୍ରକଳ୍ପରେ ସେ ଅଧ୍ୟକ୍ଷତା କରିଥିଲେ । ଭୁବନେଶ୍ୱରସ୍ଥିତ ଜନଜାତି ସଂଗ୍ରହାଳୟ ଓ ଆଦିବାସୀ ଗବେଷଣା ପ୍ରତିଷ୍ଠାନ ପ୍ରତିଷ୍ଠା କରିବାରେ ତାଙ୍କର ମୁଖ୍ୟ ଭୂମିକା ରହିଥିଲା ।

୨୦୧୭ ମସିହା ଜୁଲାଇ ୧୯ତାରିଖରେ ଖଗେଶ୍ୱର ମହାପାତ୍ରଙ୍କର ମୃତ୍ୟୁ ହୋଇଥିଲା । 

## ରଚନାବଳୀ 
### ସମାଲୋଚନା ଓ ଗବେଷଣାତ୍ମକ 
* ସମାଲୋଚନାର ଦିଗ ଦିଗନ୍ତ
* ଓଡ଼ିଆ ଲିପି ଓ ଓଡ଼ିଆ ଭାଷା
* ଚର୍ଯ୍ୟାଗୀତିକା
* କାବ୍ୟିକ ଭାଷା
* ପ୍ରତ୍ନ-ଓଡ଼ିଆ
* ଦକ୍ଷିଣାଞ୍ଚଳ ଓଡ଼ିଆ
### ଅନୁବାଦ 
* ରାଗ ଦରବାରୀ(ହିନ୍ଦୀ)
* ସ୍ୱାଧୀନତା ସଂଗ୍ରାମର ଇତିହାସ (ଇଂରାଜୀ)
* ଚିତ୍ରପ୍ରିୟା (ତାମିଲ)
* ଗ୍ରାମାୟାନ (ମାଲୟାଲାମ)
* ନୀଳକଣ୍ଠ ପାକ ସିର ସନ୍ଧାନେ (ବଙ୍ଗଳା)
* ତୁକାରାମ (ମରାଠୀ)
### ସମ୍ପାଦିତ 
* ପ୍ରେମଲତା
* ଗୀତାଞ୍ଜଳି

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର- ୧୯୮୫ (ସମାଲୋଚନାର ଦିଗ ଦିଗନ୍ତ ପାଇଁ)
* ଗୋକର୍ଣ୍ଣିକା ପୁରସ୍କାର, ୧୯୮୮ 
* ଗୋପୀନାଥ ନନ୍ଦ ପ୍ରବନ୍ଧ ଓ ସମାଲୋଚନା ସମ୍ମାନ, ୨୦୦୯ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
* ଝଙ୍କାର ପୁରସ୍କାର, ୧୯୮୨ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
କ୍ଲୋରୋକ୍ସିଲେନୋଲ

**କ୍ଲୋରୋକ୍ସିଲେନୋଲ** (ଇଂରାଜୀ ଭାଷାରେ **Chloroxylenol**, ଅନ୍ୟ ନାମ ପାରା-କ୍ଲୋତୋ-ମେଟା-ଜାଇଲେନୋଲ/ '''*para*-chloro-*meta*-xylenol** ବା **PCMX'''), ଏକ ଆଣ୍ଟିସେପ୍ଟିକ (antiseptic) ଓ ଡିସଇନଫେକ୍ଟାଣ୍ଟ (disinfectant) ଯାହା ଅପରେଶନ ଯନ୍ତ୍ରପାତି (surgical instruments) ପରିଷ୍କାର ଓ ଚର୍ମ ଡିସଇନଫେକସନ (skin disinfection) କରିବା ନିମନ୍ତେ ବ୍ୟବ‌ହାର କରାଯାଏ । ଏହା ଅନେକଗୁଡ଼ିଏ ଘରୋଇ ଡିସଇନଫେକ୍ଟାଣ୍ଟ ଓ କ୍ଷତ (wound) ସଫାକାରକ ପଦାର୍ଥରେ ଥାଏ ।  ଏହା ଅନ୍ୟାନ୍ୟ କେତେକ ଏହି ଧରଣର ଏଜେଣ୍ଟ‌ଠାରୁ ଅଳ୍ପ ପ୍ରଭାବଶାଳୀ ।

କ୍ଲୋରୋକ୍ସିଲେନୋଲ ପ୍ରଥମେ ସନ ୧୯୨୭ରେ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୫% ଲିଟର ତରଳ ପଦାର୍ଥର ହୋଲସେଲ ମୂଲ୍ୟ ୨.୦୦ରୁ ୬.୨୦ ଆମେରିକୀୟ ଡଲାର । ଏହାକୁ ଅନେକ ନାମରେ ବିଭନ୍ନ କମ୍ପାନୀ ବିକ୍ରୟ କରନ୍ତି ଓ *ଡେଟଲ* ଏମାନଙ୍କ ମଧ୍ୟରୁ ଗୋଟିଏ ।

## ଆଧାର 
ଶ୍ରେଣୀ:ଔଷଧ
ପ୍ରେମର ନିଶା ନିଆରା ନିଆରା

**ପ୍ରେମର ନିଶା ନିଆରା ନିଆରା**, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଭାରତୀ କାନ୍ତ ଏବଂ ଚିତ୍ରନାଟ୍ୟ-ନିର୍ଦ୍ଦେଶନ ଦେଇଥିଲେ ସରୋଜ କାନ୍ତ । ଚଳଚ୍ଚିତ୍ରର କାହଣୀ ଲେଖିଥିଲେ ରାଜେନ୍ଦ୍ର ଏବଂ ସଂଳାପ ଲେଖିଥିଲେ ମନୋରଞ୍ଜନ ଦାସ । ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୌମିତ୍ରୀ ପଲାଇ ଏବଂ ଶୈଳେନ୍ଦ୍ର । କିଶୋର କୁମ୍ଭାର ଏବଂ ମନୋଜ ଦାସ ପ୍ରମୁଖ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ଏବଂ ଚିତ୍ତ ରଞ୍ଜନ, ହ୍ୟୁମାନ ସାଗର, ଅସୀମା ପଣ୍ଡା ପ୍ରଭୃତି କଣ୍ଠଶିଳ୍ପୀ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।

ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଶୁଭମ ନାଇକ ଏବଂ ଅଭିନେତ୍ରୀ ଜୀନା ସାମଲ ।
* ଜୀନା ସାମଲ
* ସୋନିଆ
* ଜର୍ଜ ତିଆଡ଼ି
* ଅଶ୍ରୁମୋଚନ ମହାନ୍ତି
* ମନୋଜ ମିଶ୍ର
* ମିଟୁ ମିଥୁନ
* ପ୍ରଜ୍ଞା
* ଝାନ୍ସି

## କାହାଣୀ
## ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୌମିତ୍ରୀ ପଲାଇ ଏବଂ ଶୈଳେନ୍ଦ୍ର । କିଶୋର କୁମ୍ଭାର ଏବଂ ମନୋଜ ଦାସ ପ୍ରମୁଖ ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ ଏବଂ ଚିତ୍ତ ରଞ୍ଜନ, ହ୍ୟୁମାନ ସାଗର, ଅସୀମା ପଣ୍ଡା ପ୍ରଭୃତି କଣ୍ଠଶିଳ୍ପୀ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ସାୟନ ପର୍ବତ ଶୃଙ୍ଗ

**ସାୟନ ପର୍ବତ ଶୃଙ୍ଗ** (ଋଷ ଭାଷା: Саяны, ସାୟନୀ; ମଙ୍ଗୋଲ ଭାଷା: Саяаны нуруу, ସାୟନୀ ନୁଉରୀ) ଋଷର ସାଇବେରୀୟ କ୍ଷେତ୍ରର ଦକ୍ଷିଣ ଭାଗରେସ୍ଥିତ ଏକ ପର୍ବତ ଶୃଙ୍ଗ ଅଟେ । ଭୌଗୋଳିକ ଦୃଷ୍ଟିରେ ଏହାର ଦୁଇଟି ଖଣ୍ଡ ରହିଛି - ପୂର୍ବୀ ଏବଂ ପଶ୍ଚିମୀ । ପୂର୍ବୀ ସାୟନର ପାହାଡ଼ ୟେନିସେୟ ନଦୀ (ଯାହା ରେଖାଂଶ ୯୨° ପୂର୍ବରେ ସ୍ଥିତ)ରୁ ଆରମ୍ଭ ହୋଇ ପୂର୍ବ ଆଡକୁ ୧,୦୦୦ କିମି ପର୍ଯ୍ୟନ୍ତ ଅନ୍ତର୍ଗତ କରିଛି ଏବଂ ବାୟକଳ ଝରଣା (ଯାହା ୧୦୬° ପୂର୍ବରେ ରହିଥାଏ) ପର୍ଯ୍ୟନ୍ତ ଯାଇ ଅଟକିଥାଏ । ପଶ୍ଚିମୀ ସାୟନ ଅଲ୍ତାଇ ପର୍ବତ ଶୃଙ୍ଗ ପୂର୍ବୀ ଛୋର (୮୯° ପୂର୍ବ)ରୁ ଆରମ୍ଭ ହୋଇ ପୂର୍ବୋତ୍ତରୀ ଆଡକୁ ଯାଇଥାଏ ଏବଂ ପାଖାପାଖି ୬୦୦ କିମି ପରେ ପୂର୍ବୀ ସାୟନ ଶୃଙ୍ଗ ମଧ୍ୟରେ (୯୬° ପୂର୍ବରେ) ଯାଇ ମିଶିଥାଏ ।

ତୁବାର ଅଞ୍ଚଳରୁ ଦକ୍ଷିଣ-ପଶ୍ଚିମରେ ସାୟନର ଉଚ୍ଚ ପାହାଡ଼ ଏବଂ ଶୀତଳ ଝରଣାର ଜଳ ସମ୍ଭାର ଆଦି ୟେନିସେୟ ନଦୀରେ ମିଶିଥାଏ । ଏହି ନଦୀ ଉତ୍ତର ଆଡକୁ ୩,୨୦୦ କିମି(୨,୦୦୦ ମିଲି)ର ଯାତ୍ରା ପ୍ରସ୍ତୁତ କରି ଉତ୍ତର ଧ୍ରୁବୀୟ ମହାସାଗରରେ ଯାଇ ମିଶିଥାଏ । ୧୯୪୪ ମସିହା ପରେ ବହୁ ଦଶକ ପର୍ଯ୍ୟନ୍ତ ସୋବୀୟତ ସଂଘ ଏହି ଅଞ୍ଚଳକୁ ବାହାର ଦୁନିଆରୁ ବନ୍ଦ କରିଥିଲା, ଯେଉଁ କାରଣରୁ ଆଜି ମଧ୍ୟ ଏଠାକାର ବାତାବରଣ ସଫା ଏବଂ ସୁରକ୍ଷିତ ହୋଇରହିଛି ।

## ଆଧାର
ଶ୍ରେଣୀ:ସାଇବେରୀୟ ଅଞ୍ଚଳ